
JOHANNES BJØRNSTADS FORLAG — 


STATSKIRKEN I NORGE 


Av S. HASUnD. 


Når «Kirke og Kultur» ønsker en artikkel av mig om dette 
«emne, er foranledningen hertil vel nærmest Odelstings-medde- 
lelsen nr. 1 for 1931, inneholdende Kirkedepartementets be- 
merkninger til de to lovforslag om kirkeråd og Departemen- 
tets forslag i den anledning. 

I den nevnte meddelse har Departementet anført de vik- 
tigste grunner for sitt standpunkt, grunner som jo også er 
mine, så jeg behøver neppe å si meget mer om den sak. De 
som leser meddelelsen igjennem vil snart finne ut at Departe- 
mentet har holdt sig i hovedsaken til flertallsinnstillingen fra 
kirkekommisjonen av 1908. Dennes tilråding gikk, som man 


vil erindre, ut på at statskirken bør bevares med dens nuvæ- 


rende centralmyndighet, men efterhånden bør der innføres en 
kirkerepresentasjon som begynner med organisering av lokal- 
menighetene og utvikles videre opad med bispedømmeråd o.s.V. 

I kommisjonsinnstillingen presiseres bl. a.: «En forhastet 


 innførelse av et kirkemøte og et kirkeråd (resp. stiftsmøte og 


stiftsråd), som måskje ikke blir noget allsidig uttrykk for de 
forskjellige strømninger innen kirken, vil lett kunne skade 
den frie og sunde utvikling i enkeltmenighetene og fra først 
av bringe de kirkelige fellesrepresentasjoner inn i et falsk spor. 
Må: I enkeltmenighetene må vårt lands kristne opdrages i 
retning av den samfølelse og gjensidige anerkjennelse som de 
ennu kun altfor meget savner, og som i nogen mon må være 
tilstede førenn man skrider til innførelse av mer omfattende 
kirkelige representasjoner.» 

Det første skritt på denne vei blev tatt i 1920 med loven 
om menighetsråd og menighetsmøter. Det næste skritt er brakt 
i forslag i den nevnte Odelstings-meddelelse: Innførelse av 


å æn representasjon for menighetsrådene for hvert bispedøm- 

me, og faste årlige bispemøter til hvilke representanter for 
bispedømmerådene kan innkalles når landsviktige kirkespørs- 
mål skal behandles. 

Kirkekommisjonens mindretall tok standpunkt for kirkens 
løsrivelse fra staten. Kirken skal organisere og styre sig selv. 
Den nærliggende årsak til dette krav som dengang hadde ikke 
liten tilslutning, var professorstriden i 1904 og dens efterdøn- 
ninger som bl. a. førte til oprettelsen av Menighetsfakultetet.. 
Subsidiært sluttet dog mindretallet sig til flertallet, men kun 
under den forutsetning at statskirken fikk sin representasjon 
fra lokalmenighetene og helt til tops i stiftsråd og kirkeråd. 

I de senere år har professorstridens efterdønninger gått: 
mindre høit; kravet om kirkelig selvstyre har nu — iallfall 
formelt — gått ut på tilslutning til mindretallets subsidiære 
standpunkt: Kirkens organisasjon «til tops» innenfor stats- 
kirkens ramme. Lovforslagene om kirkeråd er uttrykk for: 
denne retning. I de år som er gått siden kirkekommisjonen 
satt sammen har vel somme gjort erfaringer som har bevir- 
ket at de nu er mer reservert i kravet om kirkens uavhengig- 
het av staten. Hos andre skinner ønsket om hel og full uav- 
hengighet av statsmaktens inngripen i kirkelige forhold ennu 
tydelig nok igjennem. 


Fra det hold har Odelstings-meddelelsen selvfølgelig møtt 
kritikk. Departementet lover jo ikke alt på engang; det øn- 
sker bare å få gjort en begynnelse, og så får man se saken an 
siden. Departementet mener som Kirkekommisjonens flertall 
at der er gode grunner for å gå forsiktig frem i en sådan sak. 
For min personlige del må jeg si at jeg ofte har undret mig: 
over den letthet hvormed somme mennesker drøfter de kirke- 
lige organisasjonsspørsmål og feier tilside tanken om resiko 
og betenkeligheter. Den nevnte kritikk kan kanskje berettige 
mig til å si nogen ord om en to-tre hovedmomenter i saken, 
nemlig spørsmålet om kirkens økonomi, stridene om læren og 
forkynnelsen og det frivillige virke innen statskirken. — 


Fra interessert kirkelig hold — og særlig fra selvstyrekra- 
vets menn — har det vært hevdet med stor styrke at det bene- 
fiserte gods og de kirkelige fonds er kirkens eiendom, ikke 
statens. Jeg vil selvfølgelig ikke bestride dette, og jeg me- 
ner at det er historisk, juridisk og praktisk riktig at disse 

midler står under kirkestyrelsens administrasjon og holdes 
regnskapsmessig skilt fra statens midler. 
Men det forekommer mig dog at der ofte argumenteres no- 
get ensidig på dette punkt. Folk bør dog få vite at såvel 
kirkeordinansen av 1537 som grunnloven av 1814 anerkjente 
kirkens eiendomsrett til dette gods ut fra den faktiske forut- 
setning at staten hadde hånd over kirken og administrerte 
både dens embeder og (i hovedsaken) dens økonomi. I samme 
grad derfor som kirken krever uavhengighet og fri rådighet 
over kirkens embeder og gods, må den søke det historiske og 
juridiske grunnlag for dette krav bakover til tiden før refor- 
masjonen, og således springe over et tidsrum på fire århundre- 
der. Jeg tror ikke at vårt Storting fortiden vil kunne beveges til 
å gjøre et sådant sprang. Det er her tale om såpass mange 
millioner av vårt folks beskjedne nasjonalformue, at det sy- 
«nes være lite trolig at Stortinget vilde slippe dem ut av den 
offentlige administrasjons hender, selv om en rimelig del av 
disse midler forutsettes tilbakeholdt for skole- og oplysnings- 
formål. Og jeg tror ikke at Stortinget vil komme til å innta 
noget annet standpunkt i denne sak i fremtiden heller. Det 
kan ha sin nytte under drøftelsene om kirkens organisasjon 
at man ser dette forhold i øinene. 
En av de sterkeste — og måskje den sterkeste — grunn for 
selvstyrekravet i vår kirke er ønsket om at kirken selv skal ha 
retten til å bestemme om de åndelige verdier den har i sin 
varetekt, uavhengig eller mest mulig uavhengig av regjeringer 
som velges efter så mange andre hensyn enn de kirkelige. Kra- 
vet om selvstyre opstod da også under en «lærekrise» i vår 
| kirke, og det har ennu i hovedsaken den samme bakgrunn, 
selv om også andre ting i nogen grad nu kan spille inn. Jeg 
tenker her særlig på prestenes forhold til kirkens bekjennelse, 
og kirkestyrelsens forhold i så måte. 
Jeg innrømmer villig at de ofte nokså harske lærestridighe- 
ter i et kirkesamfund er lite tiltalende, og at de — sett på nært 
+ hold — kan synes å gjøre skade, og at de også tildels gjør 
virkelig skade. Og likevel hører denne art av kirkelige prø- 
— velser til dem som må dømmes og behandles med størst for- 
siktighet. Ikke alene praktiske samfundshensyn men endog 
religiøse og kirkelige hensyn tilsier det. Vi taler sommetider 


på 

om «Historiens Gud», han som leder kongers hjerter som vass- 
bekker, og for hvem tusen år er som en dag, og likevel er vi 
så raske til å dømme en enkelt tidsbunden bevegelse og reise 
vidtgående maktkrav på sådanne meningsbølger, enda vi all- 
tid er ferdige til å bekjenne med munnen at vi er skrøpelige 
mennnesker som bare forstår stykkevis! 

Jeg husker selv et og annet fra striden om Grundtvigianis- 
men i vår kirke, og jeg minnes ennu nogen av de hårde døm- 
mende ord fra dem som da skulde stå vakt om kirkens lære 
og liv. En selvstyret kirke vilde nok dengang ha lukt sin 
dør tett i for den nye retning. Nu er bevegelsen avklaret så 
vi kan dømme mer saklig om den. Jeg er bare en legmann 
og tør derfor ikke innlate mig på en almengjeldende karakter- 
istikk av en slik bevegelse. Men idet jeg skriver dette, stiger det 
frem for min tanke billeder av elskverdige og varmhjertede 
kristne, tildels i ledende stillinger, danske og norske menn og 
kvinner som åpent bekjenner at de kan takke Grundtvigianis- 
men for sitt friske religiøse livssyn. Jeg husker skolemenn, 
diktere og forfattere som just ved sin Grundtvigianske inn- 
stilling fikk makt til å knytte tusener av unge mennesker til 
vår kirke. Men vår korrekte rettroenhet kunde kanskje ha 
stengt denne bevegelse ute! 


Det kunde være fristende å gå lenger tilbake i tiden og dra 
frem fler eksempler, men det behøves ikke. Hvad det siste 
snes års lærestrid i vår kirke angår, så mener jeg at når vi 
får den mer på avstand, vil selv konservative kirkefolk kan- 
skje måtte innrømme at de lærte noget av den nye retning, 
og mange vil kanskje få syn for at den åpne dør var mer tjen- 
lig for vår kirke enn et stengsel vilde ha vært. Stengsler kan 
kun brukes i de alvorligste tilfeller og med stor varsomhet i 
et land hvis kirke er en statskirke som faktisk styres av en 
representasjon for det hele folk. Stengslene er først og 
fremst sektkirkenes virkemidler; men vil man gjøre en stats- 
eller folkekirke til en sektkirke, da sprenges den. På den an- 
nen side er det så at heller ikke en statskirke tåler et hvilket 
som helst lære-innslag; men det indre liv i kirken vil dog, som 
vi senere skal nevne, nytte sin frihet til motreaksjoner og der- 


ved fremkalle en motvekt på en ganske annerledes sund basis 
enn et stengsel kunde det. 

Ser vi da det store spørsmål om kirkens forhold til «læren» 


ut fra det synspunkt at en folkekirke og et folk i lengden vin- 


ner åndelig på at opfatningene og livssynene brytes innenfor 
en tillatelig vidsynt forståelse av kirkens bekjennelse, da har 


vi grunn til å fare varlig frem når vi akter å skape en kirke- 


lig: folkerepresentasjon. Det er nu engang så at selvstyrekra- 
vet blev reist på grunnlag av en lærestrid, og det byr imot å 
gi det ene parti makt til å knekke det andre og tyne en ennu 
ikke avklaret bevegelse. 
Også av andre, praktiske og administrative, grunner kan det 
være beføiet å gå forsøksvis frem. Det vil f. eks. ta en tid 
før en representasjon som et bispedømmeråd kan finne sine 
arbeidsopgaver og sin begrensning. I denne og i andre hen- 


* seender regner jeg det for en stor fordel at bispedømmerådene 


allerede fra første stund føres inn i samarbeide med kirkens 
ansvarlige embedsmenn biskopene. Når så en tid er gått kan 
vi alle bedre bedømme situasjonen og se hvad der videre bør 
gjøres. — 

Fra «frisinnet» hold rettes der ofte en merkelig uforstående 
kritikk mot pietismen i vår kirke (og mot pietismen i almin- 
delighet). Et slående eksempel herpå ser vi i det sist utkomne 
bind av den nye Norgeshistorie hvis forfatter neppe levner 
professor Gisle Johnson ære for to skilling. Indremisjons- 


bevegelsen i vår kirke vil da sannsynligvis få den samme dom. 


von 


Man kan ganske visst peke på ensidigheter og sneversyn innen 
denne bevegelse, og man kan ta sine reservasjoner når talen 


er om å identifisere denne retning med kirken i sin helhet el- 


Jer med det kirkelige liv i almindelighet. Men det går dog ikke 


an å bryte staven over det alvorligste og dypeste religiøse liv 
vår kirke kan opvise, og ingen interessert kristen kan være 
blind for hvorledes denne bevegelse blåste liv inn i en ofte 


tørr og trenet korrekt prekestolforkynnelse og ledet prestene 
+il å søke inn til folkesjelen på en ganske annerledes fruktbar 
måte enn tidligere. Spørsmålet er nok heller om og i hvilket 
omfang vår kirkes prester nytter den gode grobunn som indre- 
— misjonsbevegelsen med sin legmannsforkynnelse har pløiet op. 


I en bestemt henseende kan nettop de som reiser krav om 


4 en mer frisinnet kristendom ta eksempel fra pietismen i vår 
kirke. Den har ikke brutt med statskirken men har i hoved- 

saken arbeidet innenfor den. Den har bygget sine bedehus 
og satt sine virksomheter i gang. Det samme kan andre gjøre. 
Ingen kirke kan gi den søkende alvorlige kristen næring nok. 
Den kan være en grunntone eller et korrektiv, og den kan være 
meget mer også. Men det alvorlige religiøse liv er på sitt om- 
råde likeså søkende og umettelig som f. eks. videnskapen er det 
på sitt. Kirkegangen er ikke nok for det. Derfor er de fri- 
villige organisasjoner innenfor folkekirken en nødvendighet. 
De behøves som «utfyllingsmidler» bl. a. også fordi menne- 
skenes religiøse innstilling er forskjellige og må være det. Og 
når spørsmålet er om lærestridigheter, vil dette levende liv i 
kirken virke på frivillighetens veier og ved frivillighetens 
midler som sikkerhetsventiler. En sådan levende reaksjon 
som tillater drøftelse og prøvning av ånderne, virker sundere 
og sannere enn nogen lovgivning eller administrative stengs- 
ler kan gjøre det. Valgmenigheter kan løse en forbigående 
vanskelighet på en forbigående måte, men således at menig- 
heten faktisk sprenges derved; ved næste menighetsstrid blir 
det like galt igjen. 

Det krever således stor samfundsånd, vidsyn og selvdisci- 
plin å leve aktiv og hengivent med i en folkekirkes liv hvor 
mange synsmåter og tendenser brytes — uten at man hengir 
sig til forhastede domme over andre men isteden søker å 
tilegne sig de åndsverdier som kan gjøre livet rikere og dy- 
pere og sannere for alle. Det kan kanskje fremstille sig for 
en og annen som en tiltalende utvei å gå ut av den tilsynela- 
tende så urolige statskirke og inn i en sektkirke, hvor somme 
mener at de kan dyrke Gud mer i fred. Men de som gjør dette 


skritt vil sannsynligvis komme til å opdage at nissen flytter 
med. 


KAN PSYKOLOGI DREPE? 


Nogen ord om kunst og om sjelesorg. 


Av Eivinp BERGGRAV. 


Ingen viden er i og for sig skapende. Kunnskap er ikke no- 
vet produktivt. Dette gjelder også psykologisk viden. Psyko- 
logi kan ingen ting skape. Det kan være grunn til å minne om 
«det nettop nu, for der er visst dem i våre dager, som tror at 
psykologisk kunnskap kan skape f. eks. både diktere og sjele- 
sørgere, — et pussig bevis på at en gammel overtro på viden 
ennu består. 

Nei, psykologi kan ingen ting skape. Men mon den ikke til 
wjengjeld kan drepe? 

* 

Det skapende i åndslivet utspringer alltid i spontanitet. En 
Kunstner oplever at det store kommer over ham, han er under 
æt press, under et herredømme, — han selv er bare et organ. 
Han er en eneste ureflektert optatthet, helt fyllt av produk- 
sjonskraften. Man kan ikke tenke sig en skapende kunstner 
som sitter og ser sig selv — åndelig talt — i speil mens inspi- 
rasjonen er over ham. Efterpå kanskje, men ikke i tilblivel- 
ses-timen. 

Selve dette ord: inspirasjon, viser hen til noget som synes 
komme utenfra, noget som bruker mig, noget som ikke jeg di- 
rigerer, men som dirigerer mig. Derfor noget som jeg ikke 
gjennemskuer, ikke «forstår». Med rette skilte Sokrates mel- 
lem en kunstner som er under skapelses-kraften og en slik som 
bare er kunst-produsent; en «basaunos» kaller han denne siste. 
En basaunos vet hele tiden hvad der skjer, han virker ikke 
under inspirasjon, han arbeider med kold beregning. Driver 
han med diktning, så «forferdiger» han et dikt; er han kunst- 
snekker komponerer han et praktmøbel. En basaunos er en 
intelligens som utbygger et materiale. 

Heller ikke den skapende inspirasjon er imidlertid stoffløs, 
iden er ikke uvidende. Stoff og viden blir bare ikke utpønsket 

på forhånd; virksomheten startes ikke fra materialet av. Stof- 
fet er sekundært, det må komme når der er bruk for det! Der- 
for er latent viden av den største betydning for inspirasjonens. 
formskapende utløsning. Rik fylde av viden virker både regule- 
rende og nuancerende på kunsten. Bare om én ting er det farlig 
å være for godt vidende: om selve inspirasjonen, om selve pro- 
sessen, om livs-hemmeligheten ved den, — om hvordan det skal 
gå for sig under en inspirasjon. Også en slik viden kan vel 
kanskje skyves ut, kan bli glemt når inspirasjonen blir stor 
nok. Men skjer ikke dette, mister vi kunsten og får håndver- 
kere i stedet. 

Her er vel skuespillerens potenserte kunstneropgave: først 
å studere sig til — gjerne foran speilet — hvorledes alt skal 
gå for sig, minespill, tonefall o.s.v., og så efterpå å skulle legge 
det således tillærte helt tilside og leve rollen, leve den ubevisst, 
la sig skape av den uten da mer å reflektere over formen. En 
skuespiller som spiller bevisst, vil bare kunne bli en basaunos.. 
Man taler derfor om forskjellen mellem «å anlegge en maske» 
og å «gå op i en rolle». Dette å glemme sig selv over opfylthet 
av opgaven, er vel det hjørne av tjenersinnets signatur som 
adler skuespillerens gjerning. 

Dette å glemme sig selv — livets egentlige «kunst», meget 
mer enn kunst! — er nettop vanskeligheten for den psykolo- 
gisk vidende og reflekterte. Eller la oss si det slik: for en spin- 
kel personlighet eller overfor en tynn betagethet av en situa- 
sjon, vil psykologiens rute-inndeling skinne igjennem, — den 
spontane oplevelse vil ikke ha fri bane og utfoldelse. 

La oss ta noget jevnt menneskelig. En mann har nettop lest 
f. eks. Kretschmers bok om Gestaltpsykologi; han gjør i denne 
tid gestalt-analyser på alle han treffer. En annen har lest noe 
av Freud; i alt han hører og ser hos de mennesker han derefter 
møter, ser han mest rutepapiret som ligger under, han ser ikke 
umiddelbart menneskene, han ser det Freudske skjema han går 
med i sin viden og som han innpasser menneskene på. Ingen 
av disse to kan lenger spontant opleve et annet menneske. De 
bruker bare det annet menneske til å legge kjød på sine teorier. 
Mennesker er for dem manequiner — demonstrasj onsfigurer for 
en psykologisk viden. Slike «psykologer» har fått drept evnen: 
til å se det menneskelige i mennesket. 

. Ikke kan de se sig selv heller — ja aller minst sig selv. Selv- 
erkjennelse er noe langt vanskeligere enn analyse av andre. 
Ved psykologisk skjema-viden føres man så herlig vill angå- 
ende sig selv. Sommetider utnytter man psykologien til sin for- 
del — nemlig så lenge man er ovenpå, da lar man sig bestyrke 
i alle sine egenheter og lyster og får undskyldning eller bekref= 
telse på alt. Der blir en forgrovet type ut av det. Meget verre 
er det når overmotet forsvinner og man begynner å speide efter 
sine svakhetstegn og analysere dem. Til og med sunde sjeler 
kan få anfektelser av å lese psykologi nu for tiden. 

Om personer som ikke kan lese lægebøker uten å fornemme 
alle deri skildrede symptomer på sig selv, sier man at de er 
hypokondre. Man har ikke et tilsvarende uttrykk for psykolo- 


- gisk tvangstydning og skjematisering av fenomenene hos sig 


selv eller hos de mennesker man møter, men der blir snart 


+ bruk for et. Likesom hypokondrien dreper bedømmelses-evnen, 


symptomvurderingen, 0g hindrer patienten å ta sin sundhet i 
besiddelse, så gjør «psyko-kondrien» det samme overfor: både 
ens egne og ens medmenneskers og hele den sjelelige virke- 
lighet. 

Der er vokset frem et uhyggelig antall psykokondre menne- 
sker i Europa i de siste år. Man leser om psykiske ting — 08 
man kjenner sig selv igjen i det skildrede tilfelle. Det er som 
med lægebøkene: der er alltid noe som passer. Og så innbilder 
man sig resten. Den «nye» psykologi som vilde rense Europa 
psykisk, holder i virkeligheten på å infisere hele vår såkalte 
kulturverden med psykokondri. «Bare robuste mennesker tåler 


 lægebøker,» sier de vise. Men i psykisk henseende er det meget 


få av oss som er robuste. Og om vi er det i regelen, så har vi 
alle sammen våre svake perioder, — 08 da myldrer iakttagel- 
sene frem; vi ser både det og det som akkurat stemmer med 


- linjepapiret vi har lagt under. Da svekkes vi av psykologisk 


— viden. Og i nogen tilfelle knekkes vi. Man så engang at siden 


verden fikk tannlæger, fikk vi alle dårlige tenner. Det er vel 
en tvilsom sats. Med større rett kunde man fristes til nu å si 
no slikt om psykologien og nevrosene. Den «nye» psykologi 
har jo det særkjenne at den alltid er syke-psykologi. Den «gam- 


le» var optatt ved de normale funksjoner i sjelelivet; den nye 


Au ry $a05<%3 
å 2 


- negligerer de normale, sunde psyker. Den nekter at de eksi- 

sterer. Sikkert kan lægene likeså godt påstå at friske folk ikke 
«eksisterer, vi går jo f. eks. alle med en eller annen slags bacil- 
Jer i oss. Alle vet at hypokondri virkelig kan føre til at man 
faktisk får de symptomer man først bare innbildte sig å ha. 
«Og psykokondri øver nu på samme måte sitt herjende verk på 
sjelelivet i vide kretser, dobbelt effektfullt og raskt fordi vår 
psyke er så vergeløs overfor smitten. 

Fra å være en hygienisk videnskap holder derfor psykolo- 
gien på å bli den rene infeksjons-suggerering. Der følger an- 
:svar med å lese syke-psykologi. Der er noe fjollet i dette at 
folk ikke synes de er up to date nu hvis de ikke har lest Freud 
eller Adler eller begge. 

— Man spørr: hvordan kan en som selv er psykolog tale slik 
-om sitt fag? 

Det er vel ikke underligere enn at læger advarer mot utidig 
lesning av lægebøker, og iallfall partout hindrer at patienter 
leser dem. Lægene sier: les heller sundhetslære og hygiene. 
-Og akkurat det samme vil jeg si om psykologisk lesning. Der 
skal megen balanse i sinnet og stor viden til for å lese slik 
spesiallitteratur uten å skades i sin sjelelige sundhet. Psyko- 
logien kan virkelig drepe fine og lett sårbare verdier i sinnet. 

Men f. eks. forfattere og sjelesørgere, de må jo lære psyko- 
-Olgi, sier man. 

Slett ikke! Ikke må. De beste forfattere har ikke lest psy- 
.kologi, de er psykologer av naturen, av lynde. Og man kan 
nettop nu om dagen lese sig til fruktene når forfatterne blir 
bevisste psykologer, — man ser linjepapiret under teksten hele 
"tiden. En mann som Sigurd Hoel er en typisk basaunos. Han 
vet for meget. Kjenner man Freuds skjema, så vet man også 
hvordan det må gå i Hoels bøker. Somme tider plumper det ut 
direkte fra hans penn: «slik måtte det gå», sier han. Det er 
som et blink til hans med-videre: dere er vel opmerksom på 
at det er korrekt utregnet? Der konstrueres likefrem bøker 
over skjemaet. En stor østerriksk roman forleden år var full- 
.stendig som et anatomi-menneske i naturlig størrelse; man 
kunde ta frem hvert ledd og lem og organ separat og se at 
«det var riktig. Det hele funksjonerte all right. Men det levet 
ikke; selv hvor spenningen skulde ha innfunnet sig, forblev 
«derfor leseren kold. Man kan nok bli «forfatter» på psykolo- 

gisk viden, men aldri «dikter», aldri inspirert skaper-organ. 

Og en liten ånd, en spinkel genius av en dikter, vil simpelt- 
hen bli drept i den lille evne han kanskje hadde, hvis han leser 
psykologi. Da tror han at han må huske på lovene når han 
dikter. Og så er han ferdig. 

Det kan kanskje gå for en frodig sjel, for en som blir tatt 
og blir ført når inspirasjonen kommer over ham, for en som 
kan glemme all viden og alle skabloner. Men ikke engang Was- 
sermann — vår tids største psykologiske romanforfatter — 
har ustraffet lest psykologi. Hos ham var inspirasjonskilden 
allerede fra først av temmelig intelligens-betonet, han er tross 
blodet en kjølig herre. Så skal der ikke meget til før skaden 
viser sig. Der blir noe repeterende ved ens kunst, man har fått 
skinner på sin bane. 

Sigurd Hoel startet likefrem på den Freudske skinne. «Syn- 
dere i Sommersol» og hans nye bok nu iår er en og samme 
skinne-gang, bare med ombytte av passasjerer. Nettop fordi 
han slik er psykisk laborant, opnår han bare å sette typer på 
stilk; han kan ikke få dem til å gro. Hos Hoel er forresten 
neppe noget diktergeni blitt «drept», for han har aldri hatt 
spontant opkomme. Men det er like farlig for dem som har et 
lite slikt som de kanskje kunde fått utdypet og forsterket. 

At psykologi ikke er nødvendig for diktere, viser verdens- 
litteraturens få blivende verker, og det er jo nettop de evig- 
psykiske skildringer. I våre dager truer diktningen med jevnt 
over å bli psyko-man. Alt det frodige som intuisjon skaper, 
det som gror op og får egen-liv og utfolder sig, — det vil man 
erstatte med laboratoriekunst og kløktige synteser. 

Nu er intuisjon likeså litt noget usvikelig trygt som f. eks. 
samvittighet er det. Man taler med rette om en opklaret sam- 
vittighet. Man kan på samme måte tale om en orientert intui- 
sjon, et korrigert instinkt. Og her er det at all viden er av 
verdi, men helst den virkelighetsnære, den umiddelbare kontakt 
og den egne erfaring. Den verdifulle viden er jo ikke nogen 
hukommelses-affære — som sådan alene kan viden likeså meget 
være hemning, den kan volde en slags koagulering i livsstrøm- 
men; virkelig viden er innforlivet orientering som fungerer 
spontant og organisk når der er bruk for den. Og slik er det 
med psykisk viden også. 

Ta en læge som skal stille en diagnose i et dunkelt tilfelle. 
Der er stor forskjell på læger m. h. t. evnen til å diagnostisere. 
Nybegynnere, ja også de lengere komne, vil lett bare addere 
symptomer; de raske vil straks finne en idé, og på den trer de 
symptomene op som på en tråd, — deres tankegang blir skinne- 
gang og de har vanskelig for å komme ut av sporet. De dyk- 
tigste diagnostikere lar derimot symptomene leve sig inn i dem 
— har de en idé, så lar de den være bare løs, bare som en prik- 
ket hjelpelinje, de binder sig ikke til den. Det er kanskje stridt 
å bruke ordet intuisjon, men faktisk erkjenner de dyktigste 
læger, at diagnosen nettop kommer til dem — langt fra på 
grunnlag av et blikk på patienten — slikt et kvaksalvertype — 
men efter den omhyggeligste eksakte undersøkelse, som imid- 
lertid ikke i sig selv gav dem løsningen. En god diagnose synes 
dem undertiden et underbevissthetens produkt. Diagnose er ikke: 
bare å pille fra hverandre og isolere fenomener — denslags 
basaunos-læger er ikke de virkelige læger. Lægekunsten er både 
i diagnose og i terapi noget av en skapende kunst. Lægen har 
den samme potens av kunst som skuespilleren: først opspore 
og klarlegge alt — og så gjemme det i en slags glemsel, hvor- 
ved tilfellet fyller ham, tar ham — og diagnosen skapes. Lægens- 
kunst viser oss nettop hvordan viden er både en helt uundvær- 
lig og samtidig i givet fall en farlig bestanddel i livets kunst. 

Dermed er vi kommet til det som denne artikkel egentlig sik-- 
tet på: sjelesørgerens psykologiske viden. 

Den betydning psykologisk viden har også for en sjelesørger, 
er ikke meget forskjellig fra den rolle den spiller i andre arter: 
av menneskestudium — hos diktere og hos læger. Et steds midt 
imellem disse to ligger jo sjelesørgerens gebet. Altså er viden 
om sjelen også for presten både nyttig og farlig. 

Den ideelle sjelesørger er den for hvem ethvert tilfelle er 
helt nytt. Der er så mange tilfeller som ser ut til å være gan- 
ske like, men de er det i virkeligheten aldri. Sjelesørgeren må. 
gå ut fra det originale. 

På den annen side er der ikke et eneste tilfelle som ikke kan 
plaseres i forhold til andre, belyses, analyseres, opredes ved 
hjelp av analogier. Man vilde gjøre like stor feil ved å la hvert 
tilfelle være unikt og isolert som ved å rubrisere det som noe 
restløst ordinært. Man må ha erfaring (resp. viden) nok til å 


KAN PSYKOLOGI DREPE? 13 


kunne tilkalle analogiene, og man må være fri og ubunden nok 
av sin viden til å være åpen for tilfellets sær-art. Enhver sjel 
og enhver sjelskonflikt er på sitt vis sui generis, og er samti- 
dig i slekt med andres. 

Enhver god sjelesørger — likesom enhver god diagnostiker 
— må starte forutsetningsløst. Alt det givne sammenlignings- 
materiale får så lov å innfinne sig spontant efter hvert, men 
alltid møtt i ens sinn av en viss skepsis. Faren er at ens viden 
eller erfaring fra andre tilfeller så lett vil troppe op med selv- 
sikre dommer, som straks gir gådens løsning. «Dette er jo et 
oplagt tilfelle av .... 0-8:V.» Og tillært viden er i dette stykke 
meget farligere enn oplagret personlig erfaring. 

Det som skapte de ideelle blandt de gamle sjelesørgere, var 
tre ting: at de var innstillet på det genuine og ikke på det ge- 
nerelle, — at de hadde rike erfaringer som langsomt kunde 
dukke op og veilede dem i diagnosen, — 08 at de hadde kjær- 
lighet, men ikke nysgjerrighet. . 

Den boklige og analytiske skolering tenderer til å svekke alt 
det som her var styrken. Den tenderer mot det generelle, det 
skablonmessige; hvert tilfelle får sin bås. I stedet for fra ori- 
ginale og personlige erfaringer går man ut fra tillærte form- 
ler; disse er lette å få fatt i, de er parate øieblikkelig, og de 
har noe bedårende «videnskapelig» og objektivt ved sig; man 
lar sig besnære av dem; mens derimot en erfaring fra tidli- 
gere tilfeller i så måte inneholder sin egen begrensning, — man 
trekker nok sammenligninger, men der er jo ved enhver slik 
tidligere erfaring noe originalt som ikke uten videre lar sig 
overføre til andre typer. Erfaringer er jo i sig selv individu- 
elle, de har ikke den generaliserende teoris preg av almen mer- 
kelapp. Ved erfaringen om et tilfelle kleber der så meget av de 
spesielle forhold hos vedkommende, at den ikke får samme ten- 
dens som teorien til å ville omfatte og dekke nye foreliggende 
tilfeller. Den teoretiske psykolog kan derfor lettere kaste sig 
selv blår i øinene. Og dette selvsagt desto snarere jo mer dil- 
letantisk dens viden er. Dilletanten har gjerne fått en eller 
annen spesial-idé på hjernen. Se hvordan folk nu finner «min- 
dreverdighetskomplekser» i alle og enhver og i sig selv. Eller 
-Ødipuskomplekser — eller alt det andre, — hver har gjerne 
- sin hovednøkkel, — et kvaksalveri uten like. Hvor de gamle 

sjelesørgere hadde ærbødighet for det genuine og derfor var 
tilbakeholdne med skjematisering, fristes de nye til i stedet å. 
være imponert over sig selv og sin evne til å klassifisere. 

For det tredje: nysgjerrighet dreper all sjelesorg. Men den 
«nye» psykologi befordrer nysgjerrigheten og avkjøler kjærlig- 
heten. Denne siste henger organisk sammen med ærbødigheten. 
for tilfellet, betagetheten av det særegne. Kjærligheten frem- 
hever den enkelte og gjør ham på sett og vis til den eneste. 
Den eneste som i dette øieblikk eksisterer for mig. Kjærlig- 
heten trenger heller ikke inn i den annen for å få vite noget, 
for å analysere; kjærligheten er mottagende, åpen, men uvil- 
kårlig taktfull og tilbakeholdende. Nysgjerrigheten borer med 
en sonde, den leker sig, den nyder, den har jaktglede med sig. 
Kjærligheten føler smerte, mens livet åpner sig; også den har 
sin ubarmhjertighet, nemlig sannhetens ubarmhjertighet, men 
den er en lidende, ikke en lekende sonde. Den nye psykologi 
har noe visst pirrende ved sig. Dens vesen er ikke å læge, men 
å blotte. Den mener nok dermed også å skulle læge, men dens. 
karakter er analyse, derfor er nysgjerrigheten en så nærliggen- 
de fristelse især for alle dens dilletanter. 

At nysgjerrighet dreper sjelesørgeren, viser sig også deri at 
han ikke vil kunne lytte riktig. To tredjedel av all sjelesorg 
består i å kunne lytte. Man skulde tro det ikke var nogen kunst. 
Men saken er den at man skal kunne lytte slik at kjærligheten 
derunder virker som en aktivitet. 

Først ut av en kjærlighetens lytten, kan også virkelig vei- 
ledning springe frem. Det var heri at de gamle sjelesørgere var 
slike mestre. De opredet ikke alltid tilfellet bevisst, men de 
fikk sine gode råd, sine anvisninger, sin aktive inngripen som 
en gave. Derfor blev de initiativtagende — ikke i analysen, 
men når alt hadde senket sig i dem og formælet sig med deres. 
sjelelige og kristelige gehalt; derav fremstod et Guds råd. Gjen-- 
nem disse sjelesørgere åndet bønnens ydmyge tjenersukk — 
ikke den oplagte videns eller den geskjeftige spørgers ånd. 

. Det er ganske interessant at tyske psykoterapeuter nylig for-- 
met det slagord: vi må få mer av «den gamle sjelesorg». 

Nu hadde vel også den sine feil — og iallfall en av dem er: 
lett å opdage: den savnet midler til å skille ut de oplagt syke 
spesial-tilfeller. De gamle behandlet ofte en depressiv melan-- 

kolia som om det dreiet sig om normale anfektelser, og ennu 
verre: de kunde la sig lede inn i debatt med en begynnende: 
sehitzofrén. Her er det eneste felt hvor man må si at psykisk 
formal-orientering er av ubetinget verdi for en sjelesørger. 
Han skal heller ikke her stille diagnoser, men han skal være 
på vakt, og han skal sørge for i tide å konferere med læge. 
Men denne slags orientering får man nettop ikke hos Freud 
eller de andre, her må man til psykiaterne (i Norden: Gade-- 
lius, Wigert, Schou, R Vogt). 

Derimot vil den spesielle syke-psykologi næsten alltid være 
i veien for en sjelesørger, hvis han ikke kan den kunst å glem- 
me alt og hengi sig i tilfellet. Feilen i folks betraktning nu 
er den at man regner psykisk viden som noget primært for 
sjelesorg, mens den i beste fall er noget sekundært. Den aller: 
første betingelse for en god sjelesørger er jo umiddelbarhet. Det: 

«er den som skaper mulighet for innfølingen og for sympatien, 

og derved for oplevelsen av de fremmede sjeler. En rask for-- 
håndsdom er derimot som et jernteppe der faller — selv om 
dommen ikke uttales. 

Får derimot umiddelbar åpenhet først herske uinnskrenket 
under oplevelsen av patienten (den søkende, den engstede eller 
hvordan nu tilfellet er), så kan senere de i øieblikket i glemsel 
forsenkede kunnskaper, få lov til beskjedent å nærme sig og 
organisk bli amalgameret med førstehåndsinntrykkene. Da- 

 klarner det efter hvert i retning av noe som kan ligne diagnose. 
Der er også på dette felt en dyp sannhet i et gammelt ord, som 
hos oss gjerne tillegges professor Monrad, at «dannelse består 
| i en hel del kunnskaper som man har glemt»; forutsetningen 
er jo: men som allikevel ubevisst nærer og beliver vår ånd og 
- vår orienteringsevne. Harnacks gode paradoks uttrykker den 
samme sannhet slik: «Sann dannelse er gjenvunnen naivitet». 
Det er denne sanne dannelse som sjelesørgeren må gjenvinne 
efterat han har vært inne i den megen teoretiske klokskap, som. 
gjorde ham usmidig og ødela hans umiddelbarhet. 

Sjelesorg er ikke alles sak. Det er iallfall ikke noget man 
kan studere sig til. Kanskje er det en stor svakhet ved kirkens. 
— sjelesorg at den ansees å høre automatisk til ethvert presteem- 

bede. Det gjør den nok på sett og vis, men sjelesorgen burde 
g også spesialiseres. Det burde være naturlig for prester som det. 

er for læger her å supplere sig, henvise til de særlige på dette 
felt. Men de særlige vil aldri bli de mest studerte. Og slik som 
stillingen er idag, kan man trygt si at psykologisk lesning øde- 
legger flere sjelesørgeremner enn den opelsker. Kirken må ikke 
la sig besnære av moteretningen i dette stykke, den må holde 
på den gamle sjelesorg — supplert med det som tidens viden 
stiller til dens rådighet. 

I videnskapen har man overfor to centrale faktorer: erkjen- 
nelse og oplevelse i den siste mannsalder tendert mot alltid ster- 
kere betoning av den første. Erkjennelsen har villet opsluke 
oplevelsen. I sjelesorg som i all sjelekunst betyr dette døden. 
Her må det være oplevelsen som assimilerer erkjennelsen. Den 
rikeste sjelekunst blomstrer hvor oplevelsesevnen er primær og 
sterk, og hvor samtidig assimilasjonsevnen er levende og til- 
fanget er fyldig. Derfor er den totale personlighet avgjørende. 
Man blir hverken sjelesørger ved å vite meget eller ved å være 
naivt uvidende. Disse to typer konkurrerer i nutiden, men 
begge er oplagt sterile. Det var ilde at vi fra en ansats til bibei- 
metodisme i sjelesorgen dumpet like op i en psykisk metodisme. 
Kirken skal vokte sig for å få psykologer i stedet for sjele- 
sørgere. 

Eivind Berggrav. 


T 


prekte KRABUE 


Av prof. dr. LyDEr BRun. 


Med dr. F. C. Krarup som ved slutten av det gamle år døde 


å sitt hjem i Sorø, nær 80 år gammel, har den danske kirke 


mistet sin betydeligste systematiske tenker i den siste menne- 
skealder. Et ualmindelig harmonisk liv, en sjelden fast og 
sluttet livsgjerning, er dermed avsluttet. Også her oppe hadde 
dr. Krarup venner og lesere som med vemod og takknemlighet 
vil minnes ham og føle hans bortgang som et tap. Og hans teo- 
logiske innsats tilhører den nordiske teologi i det hele. Nathan 


Söderblom — Jens Gleditsch — Frederik Krarup — det er me- 


get mistet i løpet av et halvt år! 

Dr. Krarup var prestesønn, født i Løgumkloster i Sønder- 
jylland 1852. Han oplevet som barn tapet av den sønderjydske 
landsdel, og dypt bundet som han var til sin hjemstavn, blev 
gjenforeningen i 1920 en av hans livs største begivenheter. 
Hvor sterkt denne underfulde vending beveget hans sinn, har 
han gitt gripende uttrykk for i den preken som han på gjen- 
foreningsdagen holdt på Als, trykt i Norsk Kirkeblad 1920, 
nr. 33. Og den seige, mandige trofasthet som han viste i for- 


hold til sitt land, var i det hele et grunntrekk i hans karakter, 


- 


Kkjennetegnende også for hans kristelige personlighet. 
Sin religiøse og teologiske utvikling har Krarup selv skildret 
i sitt siste skrift: Fra romantisme til realisme (1930). Hans 


— utgangspunkt var den grundtvigske kristendom, og om han tid- 


— Tlig frigjorde sig fra den uholdbare grundtvigske teori om den 
såkalte apostolske trosbekjennelse — han oplevet på dette punkt 


sin første teologiske krise — vedblev han alltid å være preget 
av den dype formæling av det mennneskelige og det kristelige 
som kjennetegner Grundtvigs venner. Han vidner også at det 
var mystiken i samfundslivet i Vartov kirke som bar ham igjen- 


nem den næste krise han måtte kjempe sig igjennem — den 

som knyttet sig til ortodoksiens kristologiske dogme. Her reiste 
sig for alvor hans kritiske tenkning; dogmet syntes ham en 
forhånelse av all psykologi, en blott addisjon av abstrakte, mot-- 
sigende begreper; og han erkjente på grunnleggende måte for- 
skjellen mellem teologi og religion. 

Fra Søren Kierkegaard mottok Krarup et uutslettelig inn-- 
trykk av det personlige livs absolutte verdi, og under Kierke-- 
gaards innflydelse modnedes vel også hos ham den utpregede 
individualisme som alltid fulgte ham, og som hindret ham fra 
en full teologisk utnyttelse av den grundtvigske menighetstan- 
ke. Men Kierkegaards forstandsparadokser kunde han likeså 
litt tilegne isg som Martensens spekulasjon eller P. Madsens 
mere bastante begrepsmetafysikk. Han tilhørte en ny tid og: 
trengte til et nytt utgangspunkt. 

Sin teologiske befrielse oplevet Krarup på en utenlandsreise 
som over Erlangen, Ziirich og Tubingen førte ham til Göttin-- 
gen, hvor han lærte Albrecht Ritschl å kjenne. Han blev en 
selvstendig disippel av denne betydelige teolog, som førte ham 
inn i Kants og hans skoles erkjennelseskritikk, gav ham en ny 
forståelse av den religiøse erkjennelses praktiske art og sam-- 
tidig lærte ham en ny vurdering av historien, særlig av Kristi 
historiske personlighet, og av menneskelivets eiendommelige, 
selvstendige verdi. Hjemkommet fra utlandet tok han derfor: 
straks fatt på den opgave som han siden helt igjennem viet sig: 
til: å omsette den teologiske metafysikk til psykologi, å utfolde 
den religiøse erkjennelse som en verdierkjennelse, bygget på- 
Guds åbenbaring i Jesu personlige liv. I selve Jesu personlig- 
het fant han den ideale makt som umiddelbart griper oss og: 
bevidner sig for oss, forvisser oss om Guds kjærlighet og sam-- 
tidig bekrefter oss i vår menneskelige frihet og verdighet. 

Den nyere historiske teologi ydet Krarup en full prinsipiell 
anerkjennelse, uten å gå nærmere inn på dens enkeltheter. Hans- 
område var fremfor alt erkjennelseskritikken og den systema- 
tiske tenkning, og hans hovedanliggende var dette: å bevare 
den religiøse erkjennelses egenart dels overfor ortodoksien og 
rasjonalismen, dels overfor det naturvidenskapelige orienterte 
videnskapsbegrep som var herskende i hans samtid. 

Sin teologiske tenkning har Krarup nedlagt i en rekke skrif- 
ter, hvorav de betydeligste er Religionsfilosofien (1905, 2. utg. 

1922), Livsforstaaelse (1915, 2. utg. 1917, svarende til hvad 

som ellers går under navn av troslære) og Livsførelse (1918, en 
kristelig etik). Blandt hans mange småskrifter — hvorav flere 
er utsolgt — kan fra de siste år nevnes Kampen om Kristen- 
dommen (1922) og Ideal kristendom (1926). Ikke sjelden gav 
han også i tidsskriftartikler innlegg i dagens debatt — særlig 
om spørsmål av almindelig åndsvidenskapelig art. 

Eiendommelig for Krarups forfatterskap var en personlig 
stil som med årene mere og mere vant i klarhet og enkelhet. Det 
var hans ønske også som teolog å tale et dannet nutidsmenne- 
skes naturlige sprog. Hans idealer lå i så måte mer i Frank- 
rike og i England enn i Tyskland; han undgikk helst det fag- 
lige kunstsprog og brydde sig heller ikke om å møte op med 
noget videnskapelig lærdomsapparat, skjønt han hadde en ut- 
strakt lesning. 

Saklig sett representerte han i realismens tid en kristelig 
realisme som på ethvert punkt vilde holde sig til kristenlivet 
selv og gi en virkelighetstro tydning av dette, — under ener- 
gisk avvisning av alle virkelighetsfjerne abstraksjoner og spe- 
kulasjoner. Denne gjennem kritikk vunne og under kritikk 
hevdede realisme, hvis karakterfulle drag vender urokkelig til- 
bake i alt hvad han har skrevet, var hans styrke, men også 

hans begrensning. Under sin iver for å gjennemføre verdi- 
- synspunktet har han nok ikke gjort rett og skjel overfor erfa- 
å ringssynspunktet. Og under sin berettigede betoning av den 
- religiøse erkjennelses praktiske art har han vel heller ikke lagt 
tilstrekkelig vekt på det intellektuelle moment som er inneslut- 
tet i den religiøse erkjennelse selv. Unektelig er også hans kri- 
stendomsfremstilling preget derav at han selv fremfor alt var 
en etisk rettet personlighet, hos hvem trykket ikke så meget 
falt på selve det religiøse innerlighetsliv som på religionens 
— bevisning i livet og hele menneskelivets innoptagelse i religio- 
nen. Men nettop denne karakterfulle og av kritisk intelligens 
—— lysende personlighet gav også hans skriftlige som hans munt- 
lige ord den makt som det rummet og som ingen mottagelig 
leser vil kunne unddra sig inntrykket av. 

Som Krarup var karakterfull og kraftig i sin egen posisjon, 

- så også i sin polemikk og i sine teologiske antipatier. Hans kri- 
tikk av den ortodokse intellektualisme var ubønnhørlig og 

ubarmhjertig. Han kunde nok fullt ut akte og anerkjenne den 
personlige fromhet som møtte ham hos ortodoksiens beste menn, 
men hadde ikke lett for å yde rettferdighet overfor de saklige 
verdier som kan skjule sig også under ortodoksiens hårde skal. 
Ennu mere avvisende var dog hans holdning overfor den dan- 
ske indre misjon. Han opfattet den som en vekkelsesretning 
som savnet vekkelsens virkelige alvor; hvor man hygget sig 
selv som undtatt fra den dom man høilydt forkynte over alle 
som stod utenfor den lille flokk; hvor man krevet selvfornek- 
telse, mens man samtidig var inderlig tilfreds i denne verdens 
velvære; og hvor man egentlig ikke kjente nogen annen for- 
sagelse enn opgivelsen av fornuften til fordel for en blinn tro 
på skriftbokstaven. Med opriktig avsky så Krarup også på den 
siste vending i dansk teologi, den barthianske retning som i 
hans siste år rykket frem blandt de unge. Dens krampaktige 
paradoksmakeri var ham ganske fremmed, og dens uophørlige 
forkynnelse av kløften mellem det guddommelige og det men- 
neskelige var den sterkest mulige motsetning til hans egen 
næsten likeså outrerte hevdelse av enheten mellem disse to. I 
denne efterkrigsteologi hadde han vanskelig for å anerkjenne 
noget som helst godt. Men han tvilte heller ikke på at den vilde 
vise sig å være et overgangsfenomen. Han var fast overbevist 
om å ha arbeidet i pakt med det beste i sin tid og å ha tjent 
en åndelig bevegelse som tross alle tilbakeslag hadde fremtiden 
for sig. 

Krarup vilde med ære fyllt en teologisk lærerstol ved univer- 
sitetet, og det var sikkert et tap for den danske kirke og teologi 
at en slik stilling ikke åpnet sig for ham i den tid da han hadde 
kunnet motta den. Men skulde han ikke få virke ved universi- 
tetet (hvor han forøvrig i en lang årrekke var censor ved teo- 
logisk eksamen), kunde han sikkert ikke i hele Danmark ha 
funnet noget bedre arbeidssted enn i Sorø, hvor han virket som 
sogneprest 1893—1922 og siden levet som emeritus. På dette 
tradisjonsrike sted, i skjønne naturomgivelser og i akademiets 
umiddelbare nærhet, fant han et miljø hvor han passet, og hvor 
han ved siden av prestegjerningen. og en mangeårig virksom- 
het som religionslærer i gymnasiet fant leilighet til de studier 
og det forfatterskap som har gitt ham den fremskudte stilling 
han inntar i dansk og nordisk teologis historie. Her mottok 


Er NI ANGEL 


DRA R.,0, KRARUP 24 


han også med utrettelig gjestfrihet og alltid like uskrømtet glede 


sine teologiske venners besøk, — i det vakre hjem som han og 


hans hustru, f. Mohr, tilsammen skapte. I dette hjem og un- 
der de timelange spaserturer gjennem de skjønne skove rundt 
Sorø sø lot Krarup sitt vidd og sitt lune spille; her glødet hans 
alltid like levende teologiske interesse i ustanselige samtaler; 
her utfoldet han sitt vidtstrakte kjennskap til personer og kir- 
keforhold og hentet gammelt og nytt frem av sitt store fond 


av historier og anekdoter. Mer enn én av hans venner vil telle 


disse festlige besøk i Sorø til sitt livs beste minner. 

Krarups teologiske standpunkt blev i ortodokse kretser na- 
turligvis tidlig følt som betenkelig, om ikke like ut kjettersk. 
Men da han ikke var knyttet til universitetet og således ikke 
direkte villledet de vordende prester, da hans teologiske arbeide 
dessuten alltid gik hånd i hånd med en edel prestelig virksom- 
het, og da man i Danmark ikke gjerne griper til altfor sterke 


- midler, men helst vi avvikle tingene i en viss gemytlighet og i 


nogenlunde urbane former, fikk den kloke og lærde Sorøprest 
gjennemgående leve sitt liv og gjøre sin gjerning i fred. Ja, 
i grunnen var man stolt av ham, og ikke først ved sin død, 
men allerede i den senere del av sitt liv blev han fra de for- 
skjelligste sider med et visst eftertrykk proklamert som Dan- 
marks første teolog i samtiden. Men ganske visst ligger det 
nær å tro at han selv gjerne hadde gitt avkald på en del av disse 


roser, om man i steden hadde villet lytte noget mere opmerk- 


— somt og lærvillig til det som han hadde å si. Skjønt han ikke 


har dannet skole, skjønt strømmen i øieblikket snarest går i 
et annet spor enn det han har optrukket, har han dog ikke blott 
for mange enkelte betydd meget, men også gitt et innslag i 
dansk teologi som ikke kan bli uten varig frukt. 

Når det led mot våren, lengtes dr. Krarup gjerne mot syden, 
og dit reiste han også ofte om sommeren, han trengte til å for- 
nye sitt forråd av sol. Han var derfor ikke så lett å bevege til 
å reise nordover, til ei land som han forestillet sig som opfyldt 
av is og kulde, — ikke ganske uten grunn. I 1916 besøkte han 


imidlertid vårt land, deltok som foredragsholder ved preste- 


kurset på Voss (med en forelesning om det historiske og det 
personlige element i kristendommen, trykt i Norsk Kirkeblad 

1916, nr. 37, 38) og erfaret til sin glede at der kan være sol 
og sommer også mellem de norske fjell. Alt i 1905 hadde han 
forøvrig fungert som sakkyndig ved den professorkonkurranse 
ved vårt universitet som førte til dr. Ordings ansettelse som 
professor. Og i 1911 hadde vårt universitet æren av å tildele 
ham den teologiske doktorgrad som han satte stor pris på (han 
takket for den ved å tilegne vårt teologiske fakultet sitt hoved- 
verk: Livsforståelse). Med deltagelse og interesse fulgte han 
alltid den teologisk-kirkelige strid og det teologiske arbeide hos 
oss. Og han var også sine norske venner en trofast venn. 

Bundet til Sorø med søen, akademiet og den gamle kirke, 
således vil han stå for minnet, — som en av de kraftige eker 
man stundom møter i den danske bøkeskov. 


Lyder Brun. 

Forestiller vi oss en samling av nyfødte barn, så ligger 
naturligvis for oss voksne deri et betagende syn, når vi be- 
tenker alt det, som ligger gjemt i barna og venter på sin utfol- 
delse. Men på den annen side er disse barn mere hjelpeløse enn 
andre nyfødte naturskapninger og langt mere henvist til omgi- 
velsene og deres påvirkning for å kunne utfolde sine iboende 

muligheter. Enkeltvis er hvert barn ennu bare et individ, ikke 
en personlighet. Ti personlighet blir man først ved å utvikles 

til bevissthet om sig selv og sitt forhold til andre i samfundet, 
slik at man kan handle i frihet og under ansvar. Man utvikler 
sig gjennem opdragelsen fra et naturindivid til en åndelig for- 
met og dannet personlighet. Personlighet er altså et resultat 
av indre anlegg og yttre påvirkning i forening. 

Men socialt er en slik samling nyfødte barn heller ikke noget 

samfund. Der gis vel overhodet ingen gruppe åv individer, 
— som innbyrdes er så adskilt fra hverandre, som en slik sam- 
— ling nyfødte barn. Ti de er og kan ikke være noget for hver- 
andre. Jegfølelse og samfølelse («jegdrift» og «dudrift») er 
Z ennu uutviklet, og grunnlaget for en felles delaktighet i kul- 
4 +urlivets goder — sproget — kan de bare gjennem opdragel- 
— sen tilegne sig. Personlig liv og socialt liv er to poler som gjen- 
—— sidig henviser til hinannen. Den ene kan bare virke i forhold 
il den annen, og uten opdragelsen kan de overhodet ikke kom- 
, me til å virke. Man kan derfor si, at opdragelsen på en og 
— samme tid er barnets ved til sig selv og dets vei til socialt sam- 
Å liv med andre. Det vi kaller individualisme og socialisme op- 
å står ved en overbetoning enten av den individuelle eller av den 
sociale pol i kulturlivet. Og det formidlende mellemledd mel- 
— Jem disse to poler ligger i tulturverdiene, som gjennem opdra- 

gelsen forplantes fra slekt til slekt, og som enten fornyes eller 
forfaller, alt efter den holdning de nye slektledd inntar til dem. 

Det polariske spenningsforhold mellem individualisme og 
socialisme vil ganske naturlig avføde en viss friksjon mellem 
individualpedagogikk og socialpedagogikk alt efter som den ene: 
eller den annen pol betones. Men ut fra kulturbegrepet vil dette 
spenningsforhold kunne forståes og utjevnes, når man minnes,. 
at kulturgodene på en og samme tid er en uomgjengelig betin- 
gelse både for den frie personlige selvutfoldelse og for det- 
sociale fellesskap. En kulturpedagogikk vil alltid kunne virke 
formidlende mellem en ensidig individual- eller socialpedago- 
gikk. En ensidig individualpedagogikk opstår, når man unp-- 
dervurderer kulturgodenes objektive egenverdi og bare betrak- 
ter dem som midler til å utvikle barnets subjektive lyster. En 
ensidig socialpedagogikk opstår, når man undervurderer den: 
betydning, som den fri personlige selvutfoldelse har for videre- 
utviklingen og fornyelsen av de objektive kulturverdier. Man 
overser undertiden, at en opdrager eller lærer ikke bare må. 
ledes av kjærlighet til barnet, men også av kjærlighet til de 
kulturgoder eller «fag», som barnet ved oppdragelsen og under- 
visningen skal bli delaktig i. Det som man ikke selv elsker kan 
man heller ikke få barnet til å elske. Sann opdragelse forut-- 
setter derfor kjærlighet i begge retninger. 

Man vil kanskje innvende, at kulturverdiene er noget ab- 
strakt og upersonlig, mens det opvoksende barn er en konkret 
levende sjel, og at bare levende sjeler er verd vår kjærlighet. 
Men man må ikke glemme, at i disse kulturverdier levet og 
åndet fortidens levende sjeler. De er skapt av dem og forbin- 
der oss med dem. Den samme menneskelighet, som virker i 
den nye generasjon, virket i dem og vil komme til å virke i 
fremtidens levende sjeler. Kulturverdiene forbinder fortidens. 
og fremtidens levende sjeler til en samlet solidarisk enhet. 
Derfor må hver ny slekt fortsette deres vev. Den menneske- 
lige solidaritet omfatter ikke bare nutidens, men også fortidens. 
og fremtidens mennesker, og alle tiders mennesker kan over- 
for Gud betraktes som en sammenhengende enhet. Intet en- 
keltmenneske kan slite sig selv ut av denne veldige kjede ved 
utropet: Er jeg min brors vokter? Ti ethvert menneske bærer 
direkte ansvar for sig selv og indirekte ansvar for de andre, 

som han er sammenkjedet med både bakover og fremover. Og 


det som smeder hele kjeden sammen er kulturen og dens ut- 
vikling. Hvert nytt slektledd må gjenopleve kulturverdiene og 
kan først derigjennem bli frie selvstendige personligheter, som 
kan berike kulturlivet med de nye verdimuligheter, de medbrin- 
ger. 

Opdragelsen fullbyrder dog bare sin misjon, når den fører 
frem til en fri, selvstendig selvopdragelse. Med all hensynta- 


gen til barnets individualitet vil opdragelesn vesentlig virke 


reproduktivt. D. v. s. den reproduserer den rådende kultur- 
type i den nye slekt og må overlate til den enkelte å finne og 
virkeliggjøre sig selv innenfor denne types almene ramme. 
En nyskapende personlighet blir man derfor mere ved selv- 
opdragelse i en modnere alder enn ved barneopdragelsen, for- 
såvidt de åndelige anlegg dertil er tilstede. Å ville frembringe 
en åndelig fornyelse i historien ved barneopdragelsen er der- 
for en utopi, selv om Plato, Rousseau og Fichte har trodd på 
den. Historien viser oss, såvidt jeg kan forstå, ingen omvelt- 
ning, som kan betraktes som en direkte frukt av en ny barne- 
opdragelse i en modnere alder enn ved barneopdragelsen, for- 
enkelt moden personlighet og forplanter sig fra denne til andre 
modne mennesker, før den er i stand til å gripe og modifisere 
barneopdragelsen. Evangeliet blev oprinnelig forkynt av 
modne menn og kvinner, og den kristne barneundervisning ut- 
viklet sig først innenfor det kristne samfund. Humanismen 
blev først dyrket i lærde og kunstneriske kretser, innen den 
erobret skolene, og den protestantiske troesfornyelse måtte 
først reformere kirken, før den kunde endre opdragelse og un- 
dervisning. Ja, man må vel om de store åndelige omveltninger 
si, at de kommer ikke i kraft av, men på tross av opdragelsen. 
De første kristne hadde fått en jødisk eller hedensk opdra- 
gelse, de første humanister en skolastisk og reformatorene en 
katolsk opdragelse. Dersom det ny utvikler sig av en sjelelig 
motreaksjon mot gamle livsformer, så vil jo en slik motreak- 
sjon ikke kunne opstå, hvis man ikke i forveien ved opdragel- 
sen har gjennemgått og optatt det gamle i sig. Likesom bar- 
nets utvikling i store trekk rekapitulerer de stadier, som kul- 
turutviklingen allerede har gjennemgått, (den såkalte psyko- 
genetiske lov), således vil veien til det ny for den enkelte alltid 

gå gjennem det gamle og veien til personlig selvstendighet 
gjennem den almene kulturtype. Enhver fruktbar personlig 
selvstendiggjørelse må skje på et gitt aiment historisk grunn- 
lag, og man opnår intet ved en ensidig dyrkelse av alle slags 
lunefulle særegenheter hos barnet. Å bli en personlighet er jo 
ikke det samme som å bli «en narr på sin egen fasong» for å 
benytte Goethes uttrykk. Kravet om, at opdragelsen skal skje 
«ut fra barnet» har sin store berettigelse i vår tid som reak- 
sjon mot den gamle upsykologiske og hensynsløse behandling av 
barnenaturen. Men vi må ikke glemme den objektive side av 
opdragelsen, som nettop består i innplantning av den almene 
kulturtype. At opdragelsen må være psykologisk orientert vil 
ikke si, at den skal være «psykologistisk» i den forstand, at 
den utelukkende tar hensyn til det subjektive hos barnet og 
fullstendig ignorerer det objektive i kulturverdiene. Opdragel- 
se vil si en skjønnsom formidling mellem det subjektive i bar- 
net og det objektive i kulturen. Utviklingen av en personlig 
uttrykksform i sprog, skrift og kunst forutsetter f. eks., at 
man i tilslutning til den historiske tradisjon har tilegnet sig 
den typisk almene uttrykksform, slik at man individuelt kan 
beherske, bearbeide og modifisere den. 

Personlighetsbegrepet spiller en stadig stigende rolle i den 
moderne psykologi. Så lenge den naturvidenskabelige metode 
var enerådende i psykologien blev personlighetsproblemet skutt 
tilside eller endog avvist som uvidenskabelig. Denne metode 
er jo særlig innstillet på å se eller finne den mekaniske år- 
sakssammenheng i sjelslivet og fører så langt den rekker til 
verdifulle resultater, ti også sjelslivet har sin mekanikk. Men 
all mekanikk er upersonlig, og man opnår ikke nogen virkelig 
forståelse av den menneskelige personlighet ved å opløse den 
i psykiske «elementer» og deres lovmessige kausalforbindelser. 
På det sjelelig-åndelige område blir det særlig tydelig, at en 
Fogo av andre ttode t e  E 
sjelslivets egenart, og dette fir FG EE å 
ror ol RE Ø ere nye psykologiske 
og den fra Dilthey utgående NG mr NERE 
som navnlig ved Eduard S ae ei ut PAGE 
Fund ere Ag ar ider er blitt toneangi- 

særlig ansporende på pedago- 

gikken. Det karakteristiske for den naturvidenskabelige me- 


tode er at den setter verdisynspunktet ut av betraktning. Den 
er — for å bruke det tekniske uttrykk — «wertfrei», verdinøitral. 
Når man undersøker en roses kjemiske sammensetning ser 
man jo bort fra dens skjønnhetsverdi. Man vil lett innse, at 
dersom denne verdinøitrale innstilling ikke bare er et metodisk 
prinsipp, men tillike gjennemsyrer et menneskes hele sjelelig- 
åndelige holdning, vil der lett opstå en viss «verdiblindhet», en 


tendens til å overse betydningen av verdisynspunktet og verdi- 


oplevelsen i livet, særlig sjelslivet. I det menneskelige sjelsliv 
spiller det vi kaller «verdi», «mening» og «mål» en så inngri- 
pende rolle, at man sperrer sig selv veien til en forståelse av 
det, dersom man vil begrense sig til det årsaksmekaniske syns- 
punkt. Og det er den åndsvidenskabelige psykologis fortjene- 
ste, at den har stillet verdisynspunktet på dets rette plass i 
psykologien og påvist dets uundværlighet for den psyokologiske 
forståelse. Det er verdioplevelsen eller verdilivet som sjelelig 
organiserer et menneske. «Sig mig hvad du anser for verdi- 
fullt, og jeg skal si dig hvem du er». Heri ligger der en selv- 
innlysende sannhet, som direkte fører til en psykologisk for- 
ståelse av personligheten ut fra dens indre verdidisposisjoner 
og deres forhold til de objektive kulturverdier. Kulturen om- 
fatter jo forskjellige verdiområder — det økonomiske, det poli- 
tiske, det kunstneriske, det videnskabelige og det religiøse, som i 
mere eller mindre grad kjemper om hegemoniet i historien — og 
disse objektive kulturområder har i hver menneskesjel tilsva- 
rende disposisjoner, som danner en forskjellig personlighets- 
struktur alt efter som den ene eller den annen er overveiende. 
I det hele tatt er begrepet personlighet sterkt verdibetonet, 
mens begrepet «individ» er fullstendig verdinøitralt. Vi ten- 
ker, når vi taler om personligheter særlig på en Luther, en 
Goethe, en Pestalozzi, en Ibsen, Bjørnson, Nansen eller Söder- 
blom, som vi stiller mer eller mindre høit, fordi de har utfol- 
det sin egenart på et spesielt verdiområde: det sociale, kunst- 
neriske, videnskabelige eller religiøse. Vi betrakter altså per- 
sonlighetens egenart i uopløselig sammenheng med kulturver- 
diene. Det samme gjelder om de forskjellige åndstyper, som 
møter oss i historien, f. eks. den kinesiske mandarin, den hin- 


duiske brahmin, den greske filosof, den middelalderske ridder, 

den kapitalistiske borgertype etc. Vi bedømmer og forstår dem 
ut fra de verdiretninger, som er bestemmende i dem. Den ånds- 
videnskabelige psykologi er i det hele tatt blitt til ved en viden- 
skabelig utvikling av de synspunkter, som enhver menneske- 
kjenner, historiker eller dikter rent instinktmessig anvender. 


IT, 


Men jeg skal ikke mer enn nødvendig opholde mig ved me- 
todespørsmålet. Min egentlige hensikt er å trekke op en linje 
fra Spranger til den bekjente analytiske psykolog C. G. Jung, 
hvorved personlighetsproblemet belyses på en fra kristelig 
standpunkt meget betydningsfull måte. Spranger gjør op- 
merksom på, at der i utviklingen av det barnslige individ til 
en moden personlighet ligger ikke så lite tragikk, som har sin 
grunn deri, at hvert barn ikke er stillet overfor et enkelt har- 
monisk verdiområde, men overfor en flerhet av innbyrdes kon- 
kurrerende verdiområder. Visstnok kommer man ved en sam- 
menligning av de forskjellige verdiområder til det resultat, 
at det religiøse område inntar en særstilling, fordi det repre- 
senterer livets totalverdi og i denne egenskap innbefatter alle 
andre verdier som underordnede delverdier. Men denne rang- 
ordning av verdiene er slett ikke en given sak. De religiøse 
disposisjoner er ingenlunde like sterke hos alle, og et hvilket 
som helst verdiområde kan i et menneskeliv bli så dominerende, 
at det stiller alle andre i skyggen. Intet menneske kan i like 
grad virkeliggjøre alle verdier i sitt liv, og dog ligger der i 
mennesket en streben efter å gjøre det, d. v. s. en streben efter 
almendannelse, universalitet. Å bli en personlighet betyr visst- 
nok å bli en helhet, men ikke en universell helhet. For å bli en 
personlighet må man begrense sig til de verdier, som gir en 
anledning til å utfolde visse anlegg, som enten det yttre eller 
det indre liv stiller i forgrunnen, og dette betyr for alle, at 
visse anlegg kommer til utvikling, men andre ikke. I sin ung- 
domspsykologi betoner Spranger mangfoldigheten av de impul- 
ser, som mylrer frem i den unges sinn. Man kan om mange 
unge si, at de har stoff i sig til alt mulig. Men alle disse im- 
pulser eller muligheter kan ikke forenes i samme karakter eller 
livsform. Derfor må den unge gjøre et utvalg blandt dem 
hvorved nogen blir bestemmende for livet, andre ikke. Det 


å 

gjelder jo også om den barneopdragelse, som går forut for 
ungdomstiden, at den begunstiger visse anlegg og utelukker 


andre. 

Fra dette synspunkt må vi jo si, at personligheten ikke er 
det hele menneske, men bare den mest utviklede og differen- 
sierte del av det. Personligheten er den bevisste del av oss, 
hvori vi trer hverandre imøte i vårt innbyrdes samkvem, den 
del, som vi kan beherske i selvopdragelse, og som er mer eller 


mindre verdifull, alt efter den rikdom, den har formådd Å 


opta i sig og gjøre fruktbar for andre. 

Men hvordan'går det så med alle de uutviklede evner og 
funksjoner, som ikke kunde få plass innenfor karakteren og 
personligheten som helhet? Hvordan går det med alt det, som 
blev skutt tilside og fortrengt? På dette spørsmål finner vi 
ikke noget svar hos Spranger. Men det behandles inngående 
av C. G. Jung. Det kunde være fristende i denne forbindelse 
å dvele litt ved de grunne, som førte Jung bort fra Freud, 
ti han begynte jo som en av Freuds mest fremragende med- 
arbeidere. De henger ikke minst sammen med den omstendig- 
het, at Jung er en langt mer allsidig filosof enn Freud er. 
Jung sier selv, at han aldri har forsmådd den kritiske filoso- 
fis bittersøte drikk, og at han derfor har bestrebt sig for å 
undgå alle de fordomme, som så lett flyter inn i ens psyko- 
logi, hvis man naivt og uten nærmere prøvelse går ut fra alle 
de forutsetninger, som ligger i en sjelelig forhåndsinnstilling. 
«Jeg har,» sier han, «bestrebt mig for å gi alle mulige guder 
den tilbørlige anerkjennelse, forutsatt at de virker i den men- 
neskelige sjel.» Freud derimot går naivt ut fra de forutset- 
ninger som ligger i hans naturalistiske forhåndsinnstilling 
uten å underkaste dem nogen filosofisk kritikk. 

Jungs psykologi har efterhånden utviklet sig i sammenheng 
med en 30-årig praksis i psykiatri og psykologisk analyse. For 
ham gjelder det naturligvis først og fremst å klargjøre per- 
sonlighetens forhold til det ubevisste sjelsliv, og han mener 
da, at man best kan karakterisere det ved å vende tilbake til 
den oprinnelige betydning av ordet person. Dette ord stam- 
mer jo fra det latinske «persona», et ord, som i oldtiden blev 
brukt om den maske, som skuespillerne bar på scenen. Per- 


sonligheten er ifølge Jung ikke ett med den egentlige «individu- 

alitet», men nærmest en maske, som individualiteten bærer, og 
som den under opveksten utvikler i vekselvirkning med omgi- 
velsene. Persona opstår m. å. 0., som Spranger sier, ved et ut- 
valg av de psykiske faktorer som best forbinder sig med ved- 
kommende menneskes livsmål. Dersom nu jeget anser sig for 
ett med denne persona og i sig selv ikke ser annet og mer enn 
det, som viser sig for dets egen og andres våkne bevissthet, da 
har det en altfor ensidig og begrenset opfatning av sig selv. 
Ti persona er bare den del av mennesket, som raker op over 
dets ubevisste dyp, og kan best karakteriseres ved å sammen- 
lignes ved et isberg, som flyter i havet, et ofte brukt billede. 
Man sier jo, at bare en tiendedel av et slikt isberg raker op 
over vannflaten. Resten er skjult i havet. Det egentlige cen- 
trum i mennesket ligger ikke i personligheten eller det person- 
lige jeg, men i individualiteten, som åpenbarer sig i person- 
ligheten. Personlighet og individualitet faller aldri sammen, 
men der kan være større eller mindre harmoni mellem dem. 


Den ubevisste del av sjelslivet, som ikke inngår i persona, 
omfatter nu for det første alt det, som under utviklingen av 
persona blev fortrengt. Og Jung har en videre opfatning av 
begrepet fortrengning enn Freud. Gjennem sin lange praksis 
er han kommet til det resultat, at ikke bare seksualitet, men 
også idealitet og religiøsitet kan fortrenges, kort sagt alle de 
ønsker og mål, som er uforenelige med persona. Og i under- 
bevisstheten virker disse fortrengte impulser på en forunder- 
lig måte. De danner nemlig en art motvekt mot de bevisste 
egenskaper, som persona har utviklet, især når disse er blitt 
sterkt ensidige og overdrevne. En asket, som med vold under- 
trykker sitt driftsliv, kan være sikker på, at den fortrengte 
drift lever under bevissthetsterskelen og kan spille ham mange 
Puss, hvis han tror sig ferdig med den. Men dette kompensa- 
toriske utfyllningsforhold mellem persona og underbevissthe- 
ten gjør sig også på mange andre måter gjeldende. Der gis 
ikke bare asketer, som i sin underbevissthet er sanselige, men 
også vellystinger, som i sin underbevissthet er asketer, despo- 
ter, som i sin underbevissthet er reddharer, tyranner og hard- 
hauser, som i sin underbevissthet er sentimentale ete. Det 
ubevisste hos mannen er overveiende kvinnelig og hos kvin- 
nen overveiende mannlig. Det normale menneske generes ial- 

-mindelighet ikke av det fortrengte. Men jegbetonende, ensi- 


dige personligheter fortrenger ofte på en krampaktig måte og 
dette bevirker da voldsomme motreaksjoner fra det ubevisste. 
Underbevisstheten opfører sig da som en uskikkelig uregjerlig 
unge. 

Det som ved personlighetens utvikling er blitt gjenstand for 
almindelig fortrengning kaller Jung det «personlige ube- 
visste». Men foruten dette omfatter den ubevisste del av men- 


-nesket det «kollektivt ubevisste», en billedverden, som åpenba- 


rer sig i drømmelivet og de folkelige myter, og som i løpet av 
slektutviklingen er blitt innregistrert i hjernestrukturen som 
en art kollektiv arv. Dette kollektivt ubevisste spiller en stor 
rolle i Jungs praksis og psykologi, fordi han har funnet, at det 
i en viss art av drømme gjør tjeneste som et symbolsk sprog, 
hvori individualiteten antyder veie ut av det uføre, hvori nev- 
rotikere har kjørt sig fast. Forskjellen mellem det «person- 
lig ubevisste» og det «kollektivt ubevisste» er den, at det per- 
sonlig ubevisste har passert bevisstheten og fra den er skutt 
ned i underbevisstheten, mens det kollektivt ubevisste ikke har 
passert bevisstheten og nærmere er knyttet til de latente mu- 
ligheter i sjelen, hvis utvikling hører fremtiden til. Det kol- 
lektivt ubevisste kan derfor bli organ for en xindividuasjon» 
d. v. s. en forvandling, en overgang fra en sjelelig-åndelig inn- 
stilling til en annen, hvori mer av menneskets virkelige indivi- 
dualitet kan åpenbare sig. Den freudske fortrengningsteori 
forutsetter et fiendtlig forhold mellem bevisstheten og det ube- 
visste «kompleks», hvorved komplekset hindres fra å komme 
til bevissthet. Denne teori dekker mange, men ikke alle til- 
felle. Jung har ofte med tilfelle å gjøre, hvor der ikke består 
noget fiendtlig forhold mellem bevisstheten og det ubevisste 
sjelsinnhold, men hvor dette allikevel ikke kan komme til be- 
vissthet, fordi bevisstheten ikke råder over de fornødne ut- 
trykksmuligheter. Dette gjelder om alle skapende nydannel- 
ser i sjelen. En mor venter jo med stor lengsel på det barn, 
som hun skal føde, men må allikevel føde det under store smer- 
ter og vanskeligheter. På lignende måte kan der i det ube- 
visste ligge skapende nydannelser berett, som bevisstheten 
endog med lengsel venter på, men som dog ikke kan komme til 
bevissthet, fordi det dertil nødvendige psykiske materiale 


392 BIOHARD VERTKSEN 


mangler. I slike tilfelle er det den forstående psykologs op- 
gave å fungere som åndelig fødselshjelper. 

Jung benytter en meget plastisk-anskuelig betegnelse på 
denne ubevisste side av mennesket. Han kaller den «skyggen». 
Det ubevisste danner jo i motsetning til den dagsbevisste per- 
sonlighet den mørke, ubelyste side av mennesket, og det har 
lenge vært almindelig å tale om det ubevisste som menneskets 
nattside. Undertiden kan også drømmebevisstheten personifi- 
sere denne skygge, som da viser sig som ens egen dobbeltgjen- 
ger. En slik dobbeltgjenger kan vel da optre både som et 
englelikt idealbillede og som en demonisk karrikatur av en 
selv, et motiv, som med stor kunst er blitt behandlet i skjønn- 
litteraturen av Edgar Allan Poe og Dostojewski. «Skyggen» 
innbefatter altså på den ene side det fortrengte. d. v. s. de 
uovervundne eller uassimilerte rester av fortiden og på den an- 
nen side alle de latente muligheter eller spirer, hvis utfoldelse 
er en betingelse for en fullkomnere individuasjon. Men alt 
hvad der tilhører skyggen befinner sig på et kaotisk, primitivt 
stadium: det fortrengte, fordi det stammer fra en tilbakelagt, 
infantil livsfase, det ufødte, fordi bevisstheten ennu ikke har 
optatt det i sig. Ti den psykiske utvikling og differnsiasjon 
skjer ved bevissthetens bearbeidelse. Man kan således på 
grunnlag herav si, at utviklingens mål er en individuasjon, 
hvorved personlighet og individualitet blir ett. Barnet begyn- 
ner som et naturindivid og utvikler sig i vekselvirkning med 
natur og kultur til en personlighet. Men enhver personlighet 
har sin skygge, og personlighetens vei til full individuasjon 
går gjennem skyggen. Ti den består på den ene side i et op- 
gjør med fortiden og dens rester og på den annen side i en 
virkeliggjørelse av ennu ufødte muligheter i sjelen. 

Berøringspunktene mellem denne opfatning av personlighe- 
ten og den kristne ligger så klart i dagen, at jeg ikke behøver 
å dvele utførlig ved dem. Fra kristendommens synspunkt må 
man stille det spørsmål, om en fullkommen individuasjon er 
mulig i et jordisk kulturmiljø. Dersom individualiteten er 
evighetscentret i mennesket, bestemt til å leve et evig liv, vil 
den fullkomne individuasjon falle sammen med det, som i kri- 
stendommen mer eller mindre billedlig kalles opstandelsen, d. 
V. 8. menneskesjelens definitive innlemmelse i Guds eller Him- 


NE jan GLE STEDEN 


PERSONLIGHETEN OG DENS SKYGGE 33 


merikes rike. Ti vel kan personligheten i sitt jordiske liv ved 


- virkelig «gjenfødelse» og «helliggjørelse» nærme sig individu- 


aliteten. Men så lenge den lever her på jorden er den dog bun- 
det til de livsvilkår, som er uadskillelige fra en fysisk-biologisk 
livsform. Mellem jordelivet og opstandelsen ligger imidlertid 
ifølge kristendommen et hinsidig liv, og den opgave, som dette 
hinsidige liv har å løse, blir i lys av Jungs psykologi forståelig. 
I det hinsidige liv må personligheten gjøre sig ferdig med sin 
skygge: den må på den ene side gjøre op med sin fortid («ha- 


* des», «skjærsild») og på den annen side realisere muligheter, 


som under jordelivet ikke kunde komme til utfoldelse. Først 
når denne opgave er løst kan det komme til en fullkommen in- 
dividuasjon (opstandelse) for evighetslivet, som da samtidig 


også må bli en fullkommen socialisering. 


Richard Eriksen. 


Kirke og kultur. XXXIX. KE) 


IKKE TILBAKE, MEN FREM GÅR VEIEN 
Av ALF LARSEN. 


Hvad er det som er den herskende tendens i tiden, rent po- 
litisk, rent samfundsmessig sett? 

Det er trangen til et samlingsparti, ropet på en samlingsre- 
gjering. 

Som et dunkelt ønske hos alle og som et klart utformet krav 
hos flere og flere ligger denne drift mot at enes, denne vilje: 
til å samles. Alle føler at sådan kan det ikke bli ved å gå — 
sådan som nu. Ikke ét bevisst tenkende menneske er der idag 
som jo ikke sier til sig selv at øieblikket er kommet til å for- 
sake og som ikke føler lengselen i sig efter å møtes med sin 
mostander, sitt medmenneske og si: vi er dog alle mennesker 
og vi vil alle det samme menneskehetens, menneskets lykke og 
velferd! 

Derav kommer denne heftige forbitrelse mot politikerne som 
ikke vil holde op med sitt «partikjevl», denne forakt for alt 
som heter «partivesen», denne åpenlyse hån mot disse «pro- 
gramløfter» som man vet aldri blir innfridd. Derav kommer: 
også ropet på mannen, den sterke hånd, viljekraften som kan 
holde fast på roret og styre skuten frelst gjennem brennin- 
gen... 

Men når denne drift, som er så uttalt, ikke fører til noget, 
når denne vilje til nyskapelse ikke fører til nogen ny kjerne- 
dannelse, hvorav kommer så det? 

Det kommer av at den ledende idé mangler. Uten en ny idé 
ingen ny virkelighet! Ånden er det skapende nu som før; hvis: 
den ikke kommer og sier bliv lys, så blir der ikke lys, men kaos 
blir ved å herske og mørket blir ved å ruge — som nu. 

Det som trenges er en idé som er så stor, så altomfattende at 
praktisk talt enhver kan gripe den, som er så almenmenneske-- 
lig at det som er tilbake av mennesket i oss og som ikke er helt 
opett av klassehat og fortært av partifordommer kan rammes: 
av den og gjøre den til centrum for en ny livsutfollelse. 

—— At ingen av tidens retninger inneholder en sådan idé er 
klart, ellers var den av sig selv rykket op til å bli ledende, el- 
lers var denne kjernedannelse allerede begynt. Leiligheten 
har ikke manglet og forsøkene har ikke vært spart. Tenk bare 
på hvad der er prøvet her i landet like fra Michelsens forgje- 
ves forsøk og til Fedrelandslagets dannelse. Tenk på hvordan 
man svermet forvirret og sentimentalt om Nansen sålenge 
han levde, hvordan man tigget og bad denne mann, hvordan 
man bokstavelig talt lå på kne for ham og tryglet: Byd over 
oss, hersk over oss, bruk oss; men si oss hvad vi skal gjøre, 
vis oss en vei! Men Nansen kunde ikke byde over oss, fordi 
han hadde ingen vei å vise oss, han hadde intet ord å si oss. 


Nansens store tale på Fedrelandslagets stevne i Tønsberg 
den 26. august 1928 er, kan man godt si, tidens fallitterklæ- 
ring — for vårt vedkommende. Den blottet som i et stort lys- 
glimt hele tidens åndelige armod. Nansen hadde ikke annet å 
si oss enn det som alle andre, store og små, dumme og kloke 
hele verden over står og sier til hverandre, står og roper til 
hverandre, står og maser hverandre ned med — at vi må spare 
og slite, at vi må samle oss om å gjenreise vår økonomi. 

Det er tidens tanke, tidens eneste tanke, født av den marx- 
istiske livsanskuelse som nu har seiret helt og holdent og også 
gjennemtrengt borgerskapet fra øverst til nederst, fra ytterst 
til innerst, ja så at der snart ikke er ét menneske som nu ikke 
tenker slik: at det er det økonomiske som går først, at det er 
det materielle som danner grunnlaget. Det er alle enig om 
fra arbeideren som står og treller ved maskinen og til chefens 
sønn som sitter inne på kontoret og vet at han er verdens frem- 
tid. Det er tidens tanke,som den dog tviler på, hvis man går 
den på klingen og som den aner er falsk allerede av den grunn 
at den ikke har hitført nogen samling, ikke har vært istand til 
å skape nogen synthese — tiltross for det altså at alle er enig 
om den, at alle har bøiet sig for den. 

Jeg gjentar det: menneskene vet godt at det økonomiske det 
er et spørsmål om mitt og ditt, og på det grunnlag kan ingen 
samling skje. På det grunnlag er der kun tale om strid og 
splittelse, om den alles krig mot alle som vi nu er midt oppe i. 
De vet godt at i ånden er møtestedet, de: kjenner til at -for- 

klaringens tid heter Pinse og er åndens tid, at med andre ord 
alene i ånden forstår vi hverandre. 

Ja, de vet godt hvad de gamle billeder betyr når de bare får 
tenkt sig om, når de bare ydmyger sig og blir som barn igjen 
og skjønner at nu har de villet være så voksne at de endog har 
glemt å lese i livets bok! De har glemt det i den grad at de 
tror de kan negligere de moralske lover når de bare holder na- 
turlovene, så fullstendig forvirret er de blitt! ... 

Men når menneskenes bevissthet gir helt op, når deres tanke 
melder pass og intelligensens byggverk faller sammen som 
morskne hus, da gir allikevel ikke livet op; det går bare til- 
bape på dypere, på eldre og mere bærende lag i oss. Det fal- 
ler tilbake på det vi pleier å kalle det «primitive» i oss, det 
krystalliserer sig om det rent «instinktmessige» og famler sig 
frem til urgrunnen i oss. Det er det som skjer i facismen og 
nazismen, delvis også i Lappobevegelsen og i andre lignende be- 
vegelser rundt omkring i landene. 

Men dette innebærer den aller største fare or utviklingen 
som helhet, for det er å falle tilbake på noget som har utspil- 
let sin rolle som bærende kraft i verdensutviklingen, som le- 
dende idé i verdensløpet. Vi lever i bevissthetsshjelens tids- 
alder og det må vi ta konsekvensen av, er den enn aldri så 
streng og tung å bære. Ethvert forsøk på å smyge sig unda 
her og falle tilbake på noget fra fortiden er en fallitterklæ- 
ring og vil hevne sig på det frykteligste i fremtiden! 

Man ser det allerede nu hvad det fører til når disse gamle 
ånder manes op av jorden igjen, når man igjen begynner å tale 
til blodet og bygge på stammefølelsen. Det fører til at alle de 
gamle lidenskaper reiser sig påny og nedkaller de samme for- 
bandelser over jorden som dengang da de hersket i sin fulde 
velde. Og dengang hersket de enda med en livets rett som de 
nu ikke har. Hvor langt forferdeligere må så ikke deres følger 
bli nu de optrer som illegitime arvinger i kampen om riket! 
Da må følgen nettop bli det som så mange forutser og profe- 
terer om: det store åndernes armageddon og den ytterste 
dag for alt som heter kultur.. 

Tenk på det jødehat som Fe op i Tyskland nu og for- 
søk så å innse hvad hakekorset betyr! Kommunistenes farve 
er det røde, er blodets og lidenskapenes farve; det er dyret i 


IKKE TILBAKE, MEN FREM GÅR VEIEN 37 


— mennesket som «ser rødt». Men facistenes farve er det sorte, 
det er selve dødens farve, et tykt mørke som bølger inn over 
verden. 

Vi skal ikke forakte slike billeder, det er ved hjelp av dem 
at vi trenger inn til tingenes sanne vesen. Jesuitene vet det, 
de, De som kjenner litt til deres øvelser forstår hvorfor de 
stadig hersker over flere mennesker enn nogen annen forsam- 
ling av menn nogensinne før dem. 


Det metafysiske grunnlag for facismen og nazismen er NO- 
get som ligger forut for kristendommen. Det må vi være klar 
over. Det går tilbake på folkenes urmytologier, for vårt ved- 
kommende på Odin- og Torstanken. Deri ligger nettop dets 
fristelse for nordiske mennesker, især nu da det blir kjedet 
sammen med en hel tidsalders beundring for den «nordiske» 
rase. Men deri ligger også den skrekkelige fare vi nu løper: 
det å falle tilbake i vår egen fortid igjen som et folk der ikke 
har maktet løftet, ikke maktet å holde oss oppe på det bevisst- 
hetsplan vi var blitt hevet op til. | 

Når vi tenker på den tid som er gått umiddelbart forut for 
vår, hvis nærmeste arvinger vi er og hvis åndelige efterlaten- 
skaper vi i alt vesentlig lever på ennu, hvad er det så som er 
dens ledende idé? Det er friheten. Menneskene skulde være 
frie, de skulde frigjøres for lenker og bånd av alle slag. Frie 
skulde de være for konvensjoner av hvad art de nevnes kunde: 
frie for religion, frie for moral, frie for lover og bud, frie for 
alt som de før hadde vært bundet av. Det som de gamle hadde 
levet på og trodd på det blev plutselig til «overtro» og «inn- 
bildning», det som de hadde bygget sin verden på det blev for- 
dom og uvidenhet. Og vi kastet det da også altsammen av 088, 
idag står vi avklædt for vår gamle åndelige habitus i den na- 
turlige nøkenhet som sytti-ottiårene drømte om. Denne tid og 
dens ånd har seiret så grundig som det går an for en tid å 
seire. 

Vi husker hvem det var som her i Norden stod midt i denne 
bevegelse som føreren 0g fakkelbæreren, den store lysbringer. 
Det var Georg Brandes. Og han kalte sig selv for Lucifer, han 
visste hvem han var. Dette var virkelig Lucifer, den store op- 
rører imot Gud. Hele denne tid var et oprør mot det guddom- 

melige, et forsøk på å kaste religionen av sig, et forsøk på å 
bryte de bånd som binder oss til oververdnene. 

Vi vet hvad følgene blev, friheten seiret og friheten uten Gud 
det er Kaos.... 

Men nu går vi inn i en ny tid, nu toner en ny ånd op og en 
ny parole former sig. Det er ikke lenger friheten, det er hik- 
heten som er slagordet. Det annet av de tre store ord fra den 
store revolusjon tegner sig på fremtidens horisont. 

Jeg så nylig gjengitt nogle plakater fra Sovjetrussland. Det 
var prektige billeder i sterke, festlige farver og dyktig tegnet. 
På det ene ser man en stor moderne firlenget bondegård med 
skinnende hvite vegger og lyserødt teglstenstak midt i et rikt 
og veldigt landskap; på lange spor som kommer ut av det fjerne 
står tippvogner fulle av roer, man ser også andre vogner bug- 
nende av markens grøde og over det hele hvelver sig en høi og 
blå himmel. Det annet forestiller en pur ung gutt med røde og 
hvite kinner, klædt som til dans med den flotte matroskrave 
slått ut over den vakre kraftige guttebringe; han sitter lett og 
ledig og styrer sin traktor, mens jorden flommer sort og rik i 
dens kjølvann. 

Nu tenke man sig den fattige og uvidende, den umælende 
og til ubeskrivelige lidelser så uendelig velvante russiske bonde 
i sin isba, i sin vesle mørke og skidne hytte med den store 
ovnen hvor han ligger i sin saueskinnspels og sover bort det 
halve av året — nu tenke man sig, sier jeg, dette dypt 
ubevisste vesen, hvad han kan holde ut av lidelser og savn (som 
ikke er noget nytt for ham!) før han blir klar over at inn i 
dette paradis — kommer han aldri! 

Dette er den nye illusjon som settes frem for menneskene, 
den nye store fristelse. 

De gamle forsøkte å skjelne mellem to åndelige stormakter 
som begge hører mørket til: djevelen og satan. De har hittil 
flydt sammen i menneskenes bevissthet. La oss for fremtiden 
prøve på å holde dem ute fra hverandre, og la oss kalle den 
ene, den første, for Lucifer, som vi allerede har gjort det, og 
den annen, den siste, for Ahriman; det er gode navn og mere 
tidssvarende enn de gamle. 

Dette er da den ahrimanske illusjon: Ahriman er den ånd 

som bruker likheten til lokkemat, han vil ikke befri, han vil 
tvert imot ta til fange. Han er institusjonenes, lovenes, cen- 
tralisasjonens, organisasjonens, rasjonaliseringens ånd; han 
er kort sagt den ånd som vil binde, som vil tvinge. 

Men mellem disse to står Kristus, står Kristustanken! 

Som Kristus henger — i tiden bak oss — mellem de to røvere 
på korset til et evig minne for vår sjel, således må vi nu se ham 
foran oss mellem disse to mørkets fyrster, kjempende med dem 
om menneskehetens skjebne. Igjennem denne dobbelthet med 
Kristus som samlende symbol og ledestjerne skrider jordens 
forvandling frem. Kristustanken er det tredje rike. Kristus 
er den som kan befri oss for disse skuffende illusjoner, redde 
oss ut av dette veldige bedrag! 


Om den luciferiske illusjon kan vi nu si at den er veiet og 
funnet for lett, den skulde ikke mere være nogen fristelse for 
denne slekt. Og hvem av oss er det som tviler på at den 
ahrimanske vil føre oss op i et ennu større forderv? Med denne 
ånd går det fort. Det som dens forgjenger brukte et århundre 
om synes den å ville fullføre på et kvart. Men dens herredøm- 
me vil vare desto lengere! 

Det herredømme går vi inn til nu, la oss ikke bedra oss. Det 
vå får å gjøre med er ikke et nytt barbari men en ny ånd! Og 
«denne ånd er oss og vårt vesen fremmed, ja fiendsk; det er en 
ånd som er døden for vår ånd. 

For vi er et fritt folk og vi vil vedbli å være frie! 

Det er løgn at vi fikk friheten med den franske revolusjon. 
Friheten fikk vi med Kristus; alene i ham, som er vårt høiere 
jeg, er der gitt oss mulighet for frihet. 

Det er løgn at likheten ligger i den russiske revolusjons 
idéer, de er karrikaturen av all likhet, likesom den franske 
revolusjons idéer er karrikaturen av all frihet. Alene i det 
kristne er der likhet fordi der også er frihet. 

Med Kristustanken når vi frem til det tredje av de store 
løfteord, til brorskapet. I det går de to andre op, bak det står 
han som er sannheten og veien. Den tanke satte han inn i ver- 
den: Du skal elske din næste som dig selv! 

Men enda henger Kristus der på korset mellem de to røvere, 
enda har vi ikke tatt ham ned og flyttet ham inn i våre hjer- 


Vi | KELD SATFILARSEN 


ter og gjort ham til en levende styrekraft i oss. Det er det vi 
må prøve på å gjøre nu hvis vi skal tenke på å rette på tin-' 
gene i verden. Det er praktisk politikk, det og ingenting an- 
net. Resten er ganske riktig partipolitikk, resten er Marxisme.. 

En underlig tale vil man si, hvad har nu religionen med  poli- 
tikk å gjøre?- 

Så, har den'ikke det? I gamle dager begynte ikke et men- 
neske et måltid mat eller sluttet det, kastet ikke ut en håndfull 
korn eller tok det op igjen uten med en bønn. Da var religionen 
med i alt. Det er det den igjen må bli, hvis ikke alt, også 
politikken, skal bli ved å være det unevnelige rot som det 
nu er. Det mest umulige for tanken er det som står først 
for tur i virkeligheten når tidene vender sig igjen. Vi må gjen- 
gi menneskene en ny religiøs livsfølelse. Ingenting mindre kre- 
ves det av oss! 

Hvad den luciferiske illusjon var for borgerskapet det vil 
den ahrimanske bli for bonden og arbeideren. Og det er i grun- 
nen, i parentes bemerket, alt det svar jeg ønsker å gi dem som 
vil mig tillivs fordi jeg har angrebet de moderne organisa- 
sjons- og rasjonaliseringsbestrebelser, især i forbindelse med 
jorden. 

Jo før denne erkjennelse synker til bunns i oss desto bedre, 
det er alene ut fra den at vi kan begynne opveien, at vi kan 
løse oss ut av den fastfrysning som nu truer med å omslutte 
alle lag av folket.... 

Når våre forfedre på Eidsvoll, så forskjellige de var og så 
forskjellige interesser de representerte, i løpet av nogle få da- 
ger kunde skrive den grunnlov, det mesterverk av en grunnlov, 
som vi nu har levet lykkelig under i hundre år, så kom det av 
at de var grepet av den samme idé, at de handlet ut fra den 
samme ånd. Således må det atter bli, vi må finne hverandre 
i den samme tanke, først da blir vi i stand til å se bort fra oss 
selv, først da blir vi i stand til å ofre. Tenk hvad ofret betød 
i 1814! Br ikke vår frihet grunnlagt på et eneste stor offer? 

Mens vi kjemper og grubler og leter oss frem til en sådan 
ny samlingstanke i snevrere forstand og øver oss i tålmod og 
herder vår vilje og bærer over med hverandre må den idé stå 
over alle idéer og være idéernes idé at det norske folk skal 
gripe Kristustanken og føre den til seier! Og når den tanke 

har trengt helt til bunns i folket og har gjennemsyret det fra 


ud 


øverst til nederst på samme måte som tanken på vår frihet, 
vår ytre frihet, hadde gjennemtrengt oss i 1814, da kan vi be- 
øynne å snakke om det praktiske og om realpolitikken — som 
nu ikke er noget annet enn vår indre frigjørelse! 

Ikke nogen av de billeder som tiden stiller op for oss, ikke 
det vi ser når vi ser tilbake i den nærmeste fortid og ikke det 
vi ser når vi ser ret frem for oss i den nærmeste fremtid, er 
tioget å stole. på eller noget å la sig blende av. Intet av dette 
er verdt å ofre for, intet av det er verdt å kjempe for, aller 
minst å dø for. Ingen av disse faner skal vi følge! Kristi fane 
skal vi følge, Michaelstegnet skal være vårt tegn, ikke Odins- 
tegnet, ikke hakekorest.... 

Ikke til et lavere bevissthetsplan må vi nu la oss synke ned, 
nei til et ennu høiere må vi heve oss op! Ikke tilbake men frem 
går veien, bestandig frem, inn i stadig høiere bevissthetssfærer, 


inn til større og større klarhet. Det krever offer, det er ikke 


å gjøre sig fri, det er et å ville lystre en høiere vilje, det er ikke 


å ville slippe undav, det er å ville bære. 


Vil det norske folk bære sin bevissthets byrde? 

Det er det store spørsmål til det norske folk idag. Som vi 
også kan forme slik: Vil det, kan det bære Kristus frem? 

Det spørres der det norske folk om i nihundreåret efter Olav 


den helliges fall og opreisning på Stiklestad. 


SIGURD CHRISTIANSENS ETHISKE 
PROBLEMER 


Av magister Lise LINDBÆK. 


Som menneskelig type betraktet tør Sigurd Christiansen stå 
noe nær alene blandt våre yngre forfattere. For ham som for 
alle de andre har der meldt sig det primære materielle spørs- 
mål hvad i all verden man skal leve av om man i dette land er 
så uheldig å være født med talent for å skrive. — De fleste 
har valgt å bruke den foraktede journalistikk som dårlig leve- 
brød; de kritiserer og konsulerer, de taler i radio og holder 
foredrag; de trekker forskudd i forlagene og bor i små hus på 
Sørlandet — kort sagt: de sløser med sitt pund. 

Det tør nu være noksom bekjent at Sigurd Christiansen har 
valgt en helt annen livsform. Efter høstens litterære begiven- 
heter begynner der å sveve litt av det samme romantikkens 
Skjær over posthuset i Drammen som i sin tid over apoteket 
i Grimstad. Posthuset er stort og rødt og ligger på Stortorvet 
som man har rett til å forlange; men ingen uhildet tilskuer 
vilde finne på at det akkurat kunde virke inspirerende for den 
dikteriske produksjon; tvertimot synes der å bestå et nokså 
påtagelig misforhold mellem den lite ophissende virksomhet 
som postekspeditør i Drammen og et usedvanlig rikholdig og 
intenst skapende dikterliv. Denne kontrast kom særlig grelt 
frem de dager i høst da Sigurd Christiansen vant første pris 
i Gyldendals priskonkurranse, samtidig som «En reise i nat- 
ten» gjorde stormende sukces på Nationalteatret. Samtlige in- 
tervjuere rettet forskrekket og monotont samme spørsmål til 
festens gjenstand: «Tenker De ikke å forlate posthuset?» — 
Med den vanlige innstilling overfor forfatteres liv og gjerning 
fant man det selvfølgelig at bare en sterk resignasjon og en 
hård og ubetinget ytre nødtvungenhet kunde binde denne frie 
sjel fast til et så drepende åndløst arbeide som underskrivning 
av blanketter for rekommanderte brever. Og man gikk ut fra 

som gitt at man ved første beste anledning vilde «bryte ut» og 
vende posthuset og Drammen ryggen. Han gjorde imidlertid 
ingen av delene. 

For Sigurd Christiansen har dette arbeide neppe nogensinne 
vært en tvang og en hemsko — tvert imot! Det har for ham 
vært nøklen til en frihet og en uavhengighet som de fleste av 
de andre forgjeves efterstreber hele sitt liv. Takket være den 
så foraktede faste lille årsinntekt har han aldri vært nødsaget 
til å levere fra sig uferdige og halvdårlige små artikler; han 
har aldri behøvet å forsere trykningen på en bok av økonomiske 
hensyn, han har for sine bøker aldri skyldt andre regnskap 
enn sin egen ømtålige og stolte kunstnersamvittighet. Arbei- 
dets mekaniske art har for ham innebåret den store fordel at 
han efter endt 7-timers arbeidsdag stod med sine åndelige kref- 
ter fullt i behold; han kunde frisk og ny fordype sig i sin dikt- 
ning. Det behøves neppe å påpekes at bare de færreste vilde 
være i stand til å gjøre likeså. Det fordres en åndelig spen- 
stighet og en sinnets indre rikdom, en ustandselig selvfornyen- 
de evne, en stadig øsen av egne kilder som ikke er mange gitt. 
For de aller fleste skapende ånder vilde et slikt liv virke full- 
stendig drepende, men det later ikke til at Sigurd Christiansen 
i så henseende er underkastet de vanlige psykologiske lover. 
Ikke mange kunstnere evner i sitt privatliv å kunne gjennem- 
føre den artistiske forenkling og abstraksjon, som vi bare er 
vant til å forlange i deres verker. Det må være en særskilt 
evne så langt å kunne frigjøre ånden fra materien, å kunne 
leve så intenst uten ytre stimulanser, å kunne regne så litet 
— med tilværelsens ytre konturer. Den medfører kanskje også 
den fare at man altfor lett overser den inderlige kontakt som 
kan herske mellem ånd og materie; den kan føre til en åndens 
fattigdom. 

I denne livsinnstilling ligger samtidig nøklen til forståelsen 
av Sigurd Christiansens diktning. Det er bare logisk at hans 
bøker så ofte savner en påtagelig bakgrunn; de er uten luft 
og lys omkring sig og ofte uten noen himmel over sig. Ingen 
sol lyser over hans landskaper! I hans byer er det ingen gater 
og i hans hus ingen møbler; ingen vet om øinene er blå eller 
brune eller håret svart på de personer hvis utvikling vi med 
interesse og spenning følger gjennem tusen sider. Det kan 

kjennes som en mangel, denne komplette utelatelse av en- 
hver beskrivelse, denne fullstendige negligering av ytre kontu- 
rer i menneskers og slekters liv. På den annen side kan det 
ikke nektes at denne — bevisste eller ubevisste — taktikk gir 
plass for overordentlig store muligheter. Nakne og ubeskyttede 
står sjelene mot hverandre; deres kamp og sorg og seir skildres 
så direkte at vi glemmer å spørre efter alle de ytre omsvøb 
som pleier å innhylle dem i et mildnende og dempende skjær. 

Den overordentlige ærlighet virker ofte næsten skremmende. 
Der blir noe knugende tungt og trist over disse skikkelser hvis 
kamp mot en skjebne ene og alene er tvedrakten og splittelsen 
i deres eget sinn. I denne verden later det til å herske moral- 
lover så strenge og distinksjoner så subtile mellem rett og urett 
at man forgjeves påberoper sig noen autoritet; det faller en 
ikke inn å spørre om livet virkelig faller så tungt og bæres så 
bittert modig noe sted i verden, for denne beretterkunsts selv- 
følgelighet avvebner én. Og til slutt lykkes det kanskje å lytte 
ut den tone av indre fortrøstning til seiren for den som helt 
ut våger sin innsats, som tross all gråhet og tristhet tør være 
grunnmotivet i hans bøker. «Mine personer bærer sitt liv», 
har Sigurd Christiansen selv sagt. De skulker ikke unda noe 
ansvar eller noen konsekvenser av sine handlinger, hvor ufor- 
utsette og uberegnede de enn tør komme. Nettop i dette livets. 
dype alvor og årsaksrekkens ubestikkelige og uutgrunnelige 
logikk ligger det karakteristiske og personlige for forfatteren. 
Man sukker forgjeves efter et aldri så lite forsonende smil, 
men fortviler over mangelen på selv et streif av selvironi. 
Inntil man atter gir sig over og rives med. 

Sigurd Christiansen er på ingen måte representant for det: 
man pleier å kalle tidens ungdom. Hans dype psykologiske for- 
ståelse er av rent intuitiv dikterisk natur og utspringer ikke 
av mangeårige psykoanalytiske studier. Hans kjennskap til 
menneskenes ubevisste sjeleliv stammer snarere fra Dostojev-: 
ski enn fra Freud. Han preker ikke den lettvinte og over- 
fladiske «livets rett» som er så moderne. Og dog tør det være 
et spørsmål om ikke nettop hans bøker har en kontakt med 
fremtiden som de andre savner. En ting er i hvert fall aktuell 
og gledelig levende i disse bøker: Over disse mennesker har ikke 
verdenskrigen gått så fortvilende sporløst hen som ellers i norsk 

litteratur i de siste 15 år gir inntrykk av. — «Vi er invalider 
efter en krig som vi ikke tok del i — uten som smarte tilskuere. 
Vi solgte mens de andre drepte» utroper Edmund Jahr over- 
gitt og avslører i denne ene replikk hele fattigdommen og av- 
stumpetheten hos de neutrale lands ungdom, mangelen på evne 
til samfølelse og innlevelse i hele Europas psykiske og moralske 
oprør. — «Ingen av oss som tenker og føler har vel oplevet en 
verdenskatastrofe forgjeves. Vi er blitt lovet en ny himmel og 
en ny jord. Men bare jorden har fornyet sig. Himlen er den 
gamle. Den må forandres». 

Skjønt verdenskrigen ikke nevnes direkte i Christiansens 
andre bøker, tror jeg ikke lett man kan karakterisere hans per- 
soner mer treffende enn med disse enkle ord: Invalider efter 
en krig vi ikke tok del i. Disse menneskers rop på en ny him- 
mel er så ekte og så dyptfølt at man ikke kan undgå å opfatte 
det som det opriktigste uttrykk her til lands for den ville og 
oprevne sjelenød som preger hele Europas tenkende ungdom. 
Den blir naturnødvendig av en annen art, mer innestengt, min- 
dre bevisst, langt dunklere i sitt løp, jo vanskeligere årsaksfor- 
holdet kan belyses. Men den er intimt sammenhengende med 
hele denne psykologiske prosess, 0g i så henseende har man trygt 
lov til å kalle Sigurd Christiansens bøker en ekte eksponent for 
samtidens gryende bevissthet. 

Uten å ville gå inn på noen altfor overfladisk generaliserin- 
ger kan det nok være mulig å finne de enkle retningslinjer for 
de gamle og evig unge problemer som alle disse mennesker 
kjemper mot. Det gjelder ikke striden mellem rett og urett, 
ikke motsetningsforholdet mellem en subjektiv livsutfoldelse 
og den hårde objektive «realitet» omkring OSS. Konflikten er 
av langt mer tragisk natur enn som så. Kampen mellem to 

ekvivalente rettsfornemmelser, mellem to motstridende fuli- 
— øyldige moralske livsopfatninger — deri ligger en tragedie som 

vanskelig kan måles til bunns. Aldri har vel noen dikter så 
intenst og overbevisende åpenbaret den sørgelige sannhet at 

0 mennesker begge ut fra fullødige motiver og i bevisstheten 
— om sitt ansvar kan handle riktig og dog gjøre hverandre urett. 
Det almindelige 0g banale snakk om «å se saken fra den an- 
nen side» — «et altera pars audiatur» — blir her hevet til et 
— helt annet plan takket være disse menneskers eiendommelige 

livsinnstilling: de anklager ikke hverandre, men sig selv. De 
interesserer sig langt mindre for den åpenlyse rett de lider enn 
for den hemmelige feil, den brist i deres eget logiske system: 
som må forefinnes for at de skal kunne rammes så hårdt. Ka- 
rakteristisk er en replikkveksel som denne: 

«Det er godt at alle begivenheter har en side for hver part.» 

«Selv Judas hadde sin rett. Men vi har nektet å se det fra. 
hans side. Vi har dømt ham uten vidnesbyrd og med inhabile 
dommere. Og det har aldri forulempet oss at han er det mest. 
forurettede menneske i verden.» 

Denne hellige glød, evnen til å brenne og fortæres for all 
verdens urett mot — Judas Iskariot, den flammer op til tider: 
og ulmer stadig gjennem alle disse bøker. Og den besynderlige: 
illogiske jernhårde konsekvens i hans underlige syn på men- 
neskenes skjebne kan gi sig utslag som dette: 

«Jeg skulde ha beholdt uretten, jeg skulde ha båret den. — 
Det er ingen sak å bære en urett som begås mot én; det er en: 
sund herdelse. Men å bære en urett som vi selv har begått — 
eller en tvilsom rett — det er vanære. 

En skam kan styrke oss. I énrum kan vi bære den opreist, 
og som en glorie. Det gjør ingenting om andre ser vår skam: 
når vi selv kan se vår ære.» 

Alle disse gamle slidte gloser, hele det fortærskede klaviatur 
får en ny valør og en ny klangfarve i Sigrud Christiansens 
bøker; man stanser op og lytter som om man aldri hadde hørt 
slikt før. Nettop derfor har det ikke megen betydning å gjen- 
fortelle det ytre innhold; tonefallet i en replikk kan fortelle 
langt mer om den innerste grunn i hans merkelige bøker. Der- 
med være ikke sagt at handlingens gang er uvesentlig eller 
banal — tvert imot. Tross det knugende småborgerlige miljø: 
og den åndelige trangsynthet hos mennesker, hvis intellektuelle: 
oplevelser innskrenker sig til bibelen og bønnemøter, er dette: 
liv som her leves, aldri flatt og aldri likegyldig, selv om det 
næsten konstant er uutholdelig trist. «Det er ikke om å gjøre 
at vi har det godt, men at en flamme slår mot himlen». Det 
høres hverken flammende eller himmelstormende ut når man 
beretter at to naboer begge har lyst på en tomt, og at den ene 
kjøper den! Og dog har Sigurd Christiansen maktet av dette 
enkle lille motiv å gjøre en av de mest gripende psykiske og: 


it 

moralske konflikter jeg kan huske å ha lest: den samme stadig: 


tilbakevendende kamp mellem to fronters likeverdige rettssans. 


— Til tider kan man beklage at forfatteren aldri synes å ha 
en mistanke om at en flamme kan slå mot himlen selv om folk 
har det godt! Det er neppe strengt nødvendig å ha så pinlige 
og ydmygende oplevelser som Helge Gran eller hans brødre for 
å finne frem til det mål som forfatteren i den fulleste overens- 
stemmelse med samtidens politiske terminologi kaller for 
«Riket». «Den som vil vinne riket, må bruke sverdene. Og den 
som har sverdet skulde ikke la det ruste». Det kan ikke nektes 
at man gjerne vilde se litt sollys tindre i denne fryktelige og 
drepende sverdenes lek! Disse mennesker dør under det åk 
som deres nidkjære Gud pålegger dem; de dør ofte frivillig og 
sjelden ugjerne; dette ville alvor passer bedre som forberedelse 
til døden enn som oprettholder. av livet. 

Man kunde skrive en hel avhandling om Sigurd Christian- 


* sens Gud! Han passer ikke inn i noen læres dogmatikk; hans 


vrede forekommer oss mer gammeltestamentlig grum og hans 
hevn mer uventet enn vi lett kan forsone oss med. Vi forsikres 
om hans store barmhjertighet, men finner den ofte karrig. 
Vi synes at han mer generøst utdeler slag enn kjærtegn. Men 
sjelden har en så levende gudstro gjennemåndet en dikters verk 
som her. Aldri blev hans Gud smålig eller lumpen som så alt- 
for ofte kristne forfattere vil søke å gjøre trolig; han avstum- 
per og forflater ikke sine troende, og han gjør dem fremfor 
alt ikke dummere enn de er fra naturens hånd, hvilket i så 
mange nye norske romaner pleier å være det mest påtagelige 


ytre resultat av en omvendelse. Noen «omvendelse» forekom- 


mer forresten ikke. Mesterlig er skildringen av disse forskjel- 


— lige menneskers langsomme søken mot sin Gud — mot hver sin: 


Gud! Aldri er en billig og lettkjøpt fariseisme blitt mer ubarm- 


- hjertig avsløret og mer nådeløst straffet enn hos Helge Grans 
0 brødre i romantrilogien. «Det er farligere å ha en levende 
Gud over sig, enn en Gud i vestelommen». Begge brødrene gjør 
forsøk på å etablere en liten privatgud i lommeformat, og begge: 


- når gjennem de frykteligste indre og ytre katastrofer frem til 


en så absolutt ydmykhet og selvfornektelse som disse sterkt 


- egocentriske mennesker overhodet kan prestere. Skildringen av 


— Konrad, som forveksler sin egen ambisjon med Herrens kal- 

lelse og drar ut som misjonær til Himalaya, er i all sin små- 
borgerlige prunkløshet noe helt enestående i vår litteratur. 
Hans hustrus liv og hans sjels helse stryker med; ensom og 
hjemløs flakker han viden ut i livet. Men langt grovere synder 
mot de ti bud og langt alvorligere brudd på vår vanlige retts- 
opfatning blir sonet og utslettet; søster Ruths skjønne utvik- 
ling er likeså overbevisende og sann, som den utvilsomt vilde 
kunde fordømmes og bestrides ut fra en hvilken som helst mo- 
ralfilosofi. 

Sigurd Christiansens bibel er just heller ikke av den van- 
ligste sort. Han eksellerer ikke med malplaserte bibelsprog og 
citerer kun sjelden skriften. Men han viser i hvor høi grad 
kjennskapet til og innlevelsen i dens ånd kan være til direkte 
og aktiv hjelp for nulevende moderne mennesker. Navn som 
Gethsemane og Golgatha, begreper som synd og soning og op- 
standelse er dagligdags for ham uten derfor å miste noe av sin 
inneboende verdi, uten et øieblikk å banaliseres eller trekkes ned 


til bevisst eller ubevisst blasfemi. — «Ved Golgatha er vi alle 
ensomme. Og så kommer opstandelsen. For alle som hører 
livet til». — «Jeg er bare et menneske. Og denne natt er en 


natt for mennesker». 

I den sterke betoning just av det menneskelige og dets rett, 
av to menneskers krav og hensyn til hverandre ligger noe yt- 
terst særpreget for Sigurd Christiansen. Han søker og for- 
langer en «forståelse» av motiver og konsekvenser som går helt 
utenom dette avslitte begrep. Sjelden tenker en mann så vak- 
kert og så riktig når han møter sin svunne ungdoms elskede: 
«Du slo dig til ro med at hun var død for dig. Du husket ikke 
at du lever for henne». Og ikke mange har den sjelelige fin- 
het og takt som skal til for å gjøre en avskjed definitiv og 
samtidig tålelig: — «Det er bedre at vi aldri ses, og at vi begge 
lever slik at vi ikke behøver å skamme oss over den annen — 
over at det engang var oss!» I en slik varm og levende følelse 
for andre mennesker gir den fine og beåndede religiøsitet sig 
de beste uttrykk. 

Sigurd Christiansens to siste bøker er langt mer almindelig 
kjent og omskrevet enn de tidligere. Man kan vel si at «To 
levende og en død» som motivvalg betraktet nærmest er en 
parafrase og en forenkling av hans tidligere verker, forresten 

en aldeles utmerket popularisering av sjeldne og vanskelig til- 


-'gjengelige resonnementer. Men knapt nok stort mer. «En reise 


i natten» gir derimot plass for en helt ny opfatning og en ny 
utviklingsmulighet. Rettferdighetssansen og livsalvoret er like 
intenst som før, men en ny faktor er kommet til: tvilen. Den 
fryktelige sønderfræsende tvil på retten til å ha rett. Det høres 
bra nok ut teoretisk å handle riktig og ut fra sin innerste over- 
bevisning. Men hvem garanterer mig at jeg ikke tar feil? En 
kjærlighet kan for ett menneske, for en Nils Bru, være sann og 
ekte; for ham har den det samme evighetsverd som en religiøs 
tro, men dens oplevelseskvalitet er like subjektiv og kan like 
lite meddeles andre mennesker som den. Kun livets gang kan 
vise riktigheten eller feilen i hans følelse. Livet dømmer Nils 
Bru. Han har tatt feil. Hans instinkter var ikke riktige nok, 
og han dør av det. Konflikten er i slekt med Brand og Over 
Evne, men samtidig mer menneskelig, mer nærstående, mer 
intim. Denne feiltagelse er like tragisk som hyppig hos moralsk 
meget høitstående mennesker. Den vinner i dybde, ved at for- 
fatteren samtidig har tangert et helt annet og ytterst interes- 
sant tema: et menneske — Inger Bøhmer — som ikke er sin 
skjebne voksen. Sammenstøtet mellem et almindelig lite men- 
neskebarn og en vill og overdimensjonal tragedie ligger denne 
gang bare i periferien for forfatterens interesser. Han beskjef- 
tiger sig mest med det sjelelige sammenbrudd hos Nils Bru 
som har hatt den vanlige og formastelige lille forfengelighet 


å tenke sig hevet over de andres lover. 


ka een tt FN ee 


«En reise i natten» er i og for sig et helstøpt og merkelig 
dikterverk, et gjennemkomponert og formfullendt drama. Og 


— det viser en vei fremover, en vei som ingen vet hvor går; 


[-] 


«det føles som å reise med forseglet ordre.» Nils Bru soner 
selv og frivillig sin brøde slik at det tross alt dog kanskje kan 
spire noe av den. Og slik finner også han frem til den fred 


— som alle disse mennesker søker: «ikke den dvaske sorgløse fred. 


Men den fred som må tilkjempes. Den hårde fred, full av inn- 


hold.» 
: Lise Lindbæk. 

NOTIS 


A propos San Michele. 

Dr. Axel Munthe har i en avis i Stockholm offentliggjort føl- 
gende brev, som vi antar vil interessere våre lesere i forbin- 
delse med artikkelen om Fenomenet San Michele i september- 
heftet 1931: 

I de tre uker jeg har opholdt mig i Sverige fikk jeg et over- 
raskende stort antall brev fra mig helt ubekjente personer 
av alle samfundsklasser. Det var brev i hundrevis fra unge og 
gamle, fattige og rike. Fra skolegutter, som hadde åpnet burene- 
for sine fangne fugler og ekorn, fra grånende jegere, som hadde 
hengt bøssen på veggen, fra hundeeiere, som lovet aldri mer å 
si et ondt ord til sine firbente venner, fra unge damer som 
vilde komme og lese høit for mig, fra ærverdige enkeprostinner: 
med velmente gammeldagse resepter for søvnløshet, fra «kloke 
koner» med hemmelighetsfulle salver for «ølensykdom». Jeg 
hadde ingen anelse om at «Boken om San Michele» hadde så- 
mange venner i Sverige. Mange av disse brev mangler navn 
og adresse, de er de verdifulleste for psykologen, de eneste 
som lokker mig til å bryte min takknemlige taushet. Når alt 
kommer til alt lønner det kanskje umaken å skrive en ny bok 
for til gjengjeld å få et slikt brev som det Albert Engstrøm 
leste op for mig i Sven Hedins arbeidsværelse nogen timer før- 
min avreise fra Sverige. Brevet bar underskriften «En gam- 
mel Frøken» og mangler både navn og adresse — i motsatt fall 
skulde ikke disse linjer har sett dagens lys. 

Min venn forteller, at siden hun leste i en avis, at jeg var 
kommet til Solliden hadde hun og hennes «Gamla jungfru Inga- 


Lisa» efter meget studium besluttet å sende forfatteren av 
«Boken om San Michele» «til takk for at han er snild mot fug-- 


lene» et putevar, som Inga-Lisa hadde sydd for flere år siden 
og brodert for sin matmor og som aldri hadde vært brukt, men 


ligget forvaret i en eske. Putevaret, som var innpakket i silke- 
papir og duftet av lavendel fulgte med i en stor konvolutt. På. 

det hvite felt hadde Inga-Lisas trofaste gamle fingrer brodert 


nogen engler og med sirlige bokstaver de to vakreste ord vårt 
sprog eier — Guds fred. 

Takk gamle frøken for Deres rørende brev og Deres utsøkte 
vakre gave, som har gjort mig større glede enn min bok nogen- 
sinne har kunnet gjøre Dem. Takk Inga-Lisa for fuglene på 
putevaret, de skal synge for mig i mine drømmer, når jeg leg- 
ger mitt urolige hode på puten ikveld. Men si Deres matmor 


fra mig, at hennes ukjente gamle pike, som nu sitter i lampe- 


lyset ved hennes side og syr på et nytt putevar til sin gamle 
frøken er en langt større forfatter enn jeg som får så megen 
berømmelse for min bok, hvor jeg kommer og går. Si henne 
fra mig at de to ord som hennes gamle Inga-Lisa har skrevet 
med sin brodernål på sin matmors putevar inneholder mere 
livsvisdom og sann filosofi enn hele min meningsløse ordflom 
i «Boken om San Michele». Si også til Deres «Gamla Frøken», 
at hennes Inga-Lisa også er en meget bedre doktor enn jeg, 
som i et halvt århundre forgjeves har lett på hender og føtter 
efter et botemiddel mot lidelse og død. Inga-Lisa vet mere enn 
jeg, Inga-Lisa vet botemiddel for alt. 


San Michele, sept. 1931. : 
Axel Munthe. 


LITTERATUR 
PREMIE-MARKEDET 


Når man skal lese høstens bøker bør man ikke komme like 
fra stor-litteraturen. Mitt private uhell overfor årets premierte 
roman-opgaver var nettop at jeg befant mig midt i Jacob Was- 
sermanns forfatterskap da den gyldendalske lavine løsnet. Was- 
sermann representerer vel toppen av hvad tidens roman har 
prestert: en intens, men bred strøm av liv, en rolig og uimot- 
sigelig utfoldelse, en detaljrikdom så minutiøs at det er som 
om sjelens skjulte nett av de ubetydeligste rottrevler blir le- 
vende, en hverdagslig selvfølgelighet som aldri henter patos 
fra noget kunstig tilsatt incitament, men som fyller oss og lar 
oss glemme alt annet som når vi oplever en bekjennelse fra et 
annet menneske. Dette er romaner !') 

Det vilde imidlertid være urettferdig å ha en slik kjempe- 
skikkelse som Wassermann for øie når man søkte målestokk 
for norsk årsproduksjon. Men på den annen side: om man 
bare sammenligner to eller ti eller tyve årsprodukter og så tar 
de to-tre beste av disse og uten videre gir dem første-pris i lit- 
teratur — det er dog en likeså stor urimelighet. En viss almen 
litterær målestokk må der anlegges på enhver litterær pro- 
duksjon, — man kan ikke gjøre det hele relativt og tilfeldig. 

Og ut fra et slikt syn må høstens nordiske markeds-konkur- 
ranse kalles høist nedslående. En av Norges fineste forfatter- 
personligheter får første pris for sin ringeste bok, sin minst 
personlige, sin minst åndsbårne, sin minst litterære. Det er 
tydelig at han med vilje har tilpasset sig til det format og det 


*) Jacob Wassermann: Der Fall Maurizius. 100 oplag. 1930. 
—»— : Etzel Andergast. 1931. 661 sider. 
Begge hos S. Fischers forlag, Berlin. — Den første er også ut- 
kommet i dansk oversettelse. 


Hos Norsk Gyldendal utkommer snart (i serien Våre dages dik- 
tere) Christian Wanschaffe i 3 bind på norsk. 

— nivå som her var «program». Han gikk med på maskinfabri- 


kasjon. En stor dikter kan selvfølgelig også skrive en lesever- 
dig føljetong. 

Jeg vet at mange lesere vil si: men Christiansen var da god! 

Det er bare folk som ikke fra før kjente Christiansen som 
kan si slikt. 

Også jeg er enig i at den var bra. Men den som har oplevet 
Christiansens tidligere verker, må bli forstemt. Omtrent som 


-om man oplevet at en kunstskjærer vant i en konkurranse om 


kommoder. Og at folk så tror dette er hans evne! — Om nu 
enda premiekommoden kunde føre folks interesse til hans vir- 
kelige kunst; men slikt vilde ikke ligne publikum. 

Ikke engang det «psykologiske problem» i denne boken er 
verdig Sigurd Christiansen. Det er riktig et familie-journal- 
motiv. Man har prøvd å utvide det til det større spørsmål: 
hvad er manns mot?, men det nytter ikke å forsøke på det 
med det firkantede utgangspunkt som her er gitt. Dessuten 
lider den indre linje i boken hele tiden på grunn av denne fir- 
kanten. Der blir ikke livsmuligheter for noget annet motiv. 
Hvordan kan en mann som Sigurd Christiansen tillate sig en 
slik negligering av ekteskapets psykologi? Den tilstand han 
lar vare i 9 år, er efter det kjennskap vi får til de to ektefel- 
ler, i høiden holdbar i et par måneder. Iallfall mellem slike men- 
nesker. 

Men renhårig spennende, ja, det er den. Riktig slik som 
folk vil ha det. 

Det kan iallfall ikke være urettferdig å sammenligne en for- 
fatter med ham selv — og da er «To levende og en død» bare 
for en sketsch å regne i forhold til forfatterens tidligere roma- 
ner. Der er ikke frodig liv, ikke selv-levende liv. 

— Sigurd Hoels «En dag i oktober» er satiriske tendensno- 
veller, de viser en slags intellektuell fiffighet i å utpønske skole- 
eksempler på anvendt populær-freudianisme. De er hverken 
dikterverk eller roman. 

Men det er ikke sant at Hoels bok er «svineri». Den er selv- 
følgelig heller ikke en «alvorlig» bok, — slike kan ikke skrives 
uten karakter. Den er et spark-ut i sin likegladhet overfor kul- 
tivert tone — det er jo de modernes nye snerperi dette at de 
tror de skal bli usnerpet ved å kunne si hvad som helst hvor 

som helst. Der er også et par likefrem ufinheter. Der skal 
dannelse også til å være frigjort! 

Når der allikevel er no alvorlig ved Hoel, så ligger dette i 
det som all satire inneholder av besk realisme. Dette ekteskape- 
lige Oslo-bordell er komisk; det får ikke spor av drama over 
sig, der fins ikke antydning av moral i boken. Men det hele 
miljø utleveres så restløst, at jeg gad kjenne det menneske som 
ikke blev full av en slags lystig forakt — en forakt med en 
undertone av vammel ufyselighet. Hoel forherliger ikke disse 
vesener, boken er ingen lovprisning av gleden ved å leve «fritt». 
Det er den tommeste, mest ufjelge mennesketilværelse man kan 
tenke sig. Et eneste punkt er der, hvor det nærmer sig til tra- 
gedie: det er da næste generasjon begynner på samme manér. 
Da betas man av en slags angst for at det hele liv er hjelpe- 
løst synkeferdig. Skal den animalske erotikk og hele den ilde- 
luktende forsimpling yngle videre, da blir her tragedie. 

Man tok feil av Hoels «Syndere i sommersol». «Man holdt 
sig til titelen alene og mente at han forherliget fenomenet. 
Men leste man boken, så var jo også den høist satirisk. Tite- 
len var pur ironi. Det liv disse erotiske unger levet på sin ferie-ø 
var analogt med seksåringers som røker papas sigaretter — 
og ligger og brekker sig efterpå. Premieromanen er den for- 
rige boken op av dage. Bare enda grellere og med mer sjaskete 
typer. Denne likheten viser at Hoel ikke har megen fantasi. 
Han er slett ikke dikter, bare novellist, bare pikant persiflør. 

Det var ganske klart at Sigurd Christiansen måtte gå foran 
ham når det gjaldt en roman-konkurranse. 

Men det er mig ufattelig at ikke Jarl Hemmer fikk den 
nordiske pris. (Titelen er dårlig i den norske oversettelse: 
«Gehenna». Den svenske original heter: En man och hans 
samvete). 

Må man være fortrolig med kristen tanke og kristent liv for 
helt å følge med i denne boken? Både ja og nei. Dommerkol- 
legiet har åbenbart kjent sig uberørt eller desorientert overfor 
visse centrale ting i romanen, omtrent som en malerjury vilde 
bli forvirret eller ergerlig overfor farvekombinasjoner man 
aldri før hadde støtt på i sin praksis (f. eks. farvene fra mørke- 
tiden i Nord-Norge). Den fulle medsvingen i bokens dirrende 
centraloplevelse vil kanskje bare religiøse sinn opleve. 

Jeg innrømmer forresten at jeg har vanskelig for riktig å 


karakterisere og plasere boken. Det er på en måte ganske en- 
kelt — for den kan leses simpelthen som en liketil roman, skjønt 
en aparte og betagende. Men der er alvorlige ting i boken, som 


man gjerne vilde ha klargjort sig. Noe av vanskeligheten stik- 
ker i at romanen ikke er helt litterært moden, den smaker ad- 
skillig av kart ennu. Men det er også dette at gjæringsstof- 
fet er smittende, vi blir selv angrepet av prosessen. Noen har 
ment at det er lidelsens problem som er det centrale i boken. 
Det er riktigere å si at lidelsen er et element i prosessen. Det 
boken løper ut i er kristentroen som handlende innsats. Den 
personlige hengivelse, offersinnet, er det som skaffer befriel- 
sen både fra tvilens makter og fra lidelsens kval. I en roman 
må en slik hengivelse settes dramatisk på spissen, derfor blir 
«det her døden; det virker noe outrert, og må qua forkynnelse 
bare opfattes symbolsk. Vil man ha en parallell fra livet, kan 
man ta Kagawa, den japanske kristelig-sociale fører. (Undres 
om Hemmer har kjent hans saga); hos ham har dogmatisk 


p splittethet og social medlidelse nettop utløst sig i den totale 

solidaritets hengivelse. Det er jo dette som tegner til å bli et 
slagord for fremtidens kristendom: «adapted religion», ikke 
menings-, men handlingskristendom, «anvendt religion». Når 
Hemmers konservative fløielsprest bukker under, er det fordi 
han i grunnen står på en assurert særplass i forhold til det 
reale liv. 

Boken virker ellers ikke som om den er skrevet over en idé. 
Den ligner mer en biografi med et livsløps mange uregelmes- 
sigheter, men med innslag av idéer, som mot slutten mer og 
mer får makten over skjebnen. 

Det er en hel og full kristendommens seier som leserne op- 
lever; der er ikke, det jeg mins, i vår tid kommet en bok med 
så konkret fylde av kristenliv og som samtidig så avgjort har 
tilhørt den litterært høiere kaste. . 

At Hemmer ikke fikk den nordiske pris, skyldes sikkert at 
han tar selve sitt stade midt i kristentroen og ikke bare be- 
handler religiøst stoff fra outsider- synspunkt. Det er i så 


måte betegnende at i den litterære komité — for det meste 
typiske brandesianere — fikk han «bare» Fredrik Bööks 


-— stemme. 

Er nu Hemmers bok noe varig betydelig, noe som kan bli 
klassisk? Jeg tror det ikke. Men i denne konkurranse var 
den verdifull. Vi blir jo alle uten annen målestokk enn sam- 
menligningens når vi slik skal være jury overfor et begrenset 
materiale. Dette må ha vært tilfelle med dommerkollegiet også, 
— ellers er der noe monstrøst ved at Nordens fine litteratur- 
kjennere sitter slik og er alvorlige menn og utpeker nr. 1 i 
litteratur blandt bøker som de — hånden på hjertet! — må er-- 
kjenne er annen- og tredjeklasses alle i hop. De burde iallfall 
hatt frihet til å si i intimasjonen: ingen av disse er virkelig: 
varig førsteklasses litteratur, men mellem disse som vi har å 


velge mellem, er o. S. V. 


Nu — de hadde et begrenset og betalt mandat (er det helt 
verdig litterært frie menn?) og så leverte de rektor sin stil-- 
bedømmelse til oplesning for all verden. 

Dermed må denne art av smartness være utbrukt. Litteratur: 
tåler ikke sports-metoder. OQverlat slike konkurranser til maga-- 


sinene og avisene. 


Fridtjof Nansens saga. Av Jon Søren- 
sen. Oslo. Dybwads forlag 1931. 


Høit over alle de norske bøker 
Jeg har lest i vinter står Fridtjof 
Nansens saga. Det er en bok hvor 
man lever personlig med, den går 
en gjennem sinnet som en ildnen- 
de strøm, den er ikke bare ubendig 
sterk, men så opreisende, energi- 


vekkende. For mange som stod 
Nansen fjernere — på avishold 
bare —, og det er jo de fleste, 


vil dessuten boken gi dem en ny 
Nansen, en hel Nansen. Det nor- 
ske folk har ikke helt ut visst hvad 
det hadde i Nansen. 

Det mest betagende er Nansens 
sinn slik som det særlig i dagboks- 
utsnittene kommer til syne. Det er 
dirrende av sjelekamp. Har dåd 
og refleksjon nogen gang hos sam- 


Eivind Berggrav. 


me mann satt hverandre stevne 1 
slike mål før? Han kunde jo like- 
godt blitt filosof som zoolog, pol- 
forsker, statsmann eller verdens-- 
administrator. 


Jon Sørensen har ikke analysert 
Nansen. Bokens titel antyder hvor-- 
ledes forfatteren ønsker å tre til- 
bake for gjenstanden, han er Snor- 
re overfor kongeskikkelsen. Dag og: 
dåd er stevnet sammen for å skape. 
sagaen. Men «Snorre» har intro- 
dusert dem godt, små, knappe, 
djerve, saftige billedord, lik lyn- 
skudd over ferden. 


— Fordi der med forsett ikke er 
nogen analyse, kan der nok bli ett. 
og annet man ønsket mer utdypet. 
og klarlagt. Jeg for min part ten- 
ker nærmest da på Nansens livs- 
anskuelse. Der er nogen antydnin- 

ger for hans første livsepoke, — 

men det er ikke kommet til sin 
fulle rett det sterke nye innslag av 
etisk syn som den siste periode gav 
i Nansens sinn. 

Eivind Berggrav. 


Erik. Roman av Ronald Fangen. 
347 s. Norsk Gyldendal 1931. 


Da nogen av oss anmeldte den 
kritikk mot Fangens forrige roman, 
at der var partier i den som var 
så ensformig reflekterende, at de 
næsten blev kjedelige (for så rik- 
tignok siden allikevel å få sin be- 
tydning for vår forståelse), svarte 
han at, vent!, i næste bind skal der 
bli strøm nok. 

Dette løfte har han innfridd til 
fulde. Der er en drivende livets 
fart over «Erik». Der eksisterer 
ikke døde punkter, der er ikke mer 
enn akkurat de puste-pauser vi 
trenger. Og dette er virkelig en 
roman som gror, svulmer, lever 
spontant. Den dirigerende forfat- 
terfinger merkes ikke i begivenhets- 
utfoldelsen — det hele flommer 
frem efter egen indre tyngde. Men 
flommen har sitt løp, sitt leie, den 
får ikke flyte ut. Her er Fangen 
bedre enn Sigrid Undset. Overfor 
Duun har han den fordel at han 
ikke er så utpenslet i sin naturlig- 
het, han har innfanget livets eget 
tempo, han har ikke kultivert et 
spesiale. Det er et modent verk 
Fangen her har skapt. 

Aktuell er boken blitt mer enn 
dens forfatter i konsepsjonstiden 
vel har tenkt. Til tross for at den 
foregår i jobbetiden, er dens me- 
sterlig  diaboliske stål-sjel av en 


- pengeadvokat blitt en personifika- 


sjon av den «ånd» som er demonen 
i verdenskrisen ved dette nyårs- 


skifte. Sammenlignet med advoka- 
ten er de andre jobbeguttene nok 
mer burleske, men de er jo i grun- 
nen så naive og så ufarlige. De er 
brutalt latterlige. 

Motsetningen: —personlighetsløst 
seksualliv overfor sjelelig eros er 
gjort selvlysende klar, — den frem- 
trer uten spor av tendens, bare slik 
som den faktisk er. Og derfor vir- 
ker den så mektig. — Boken er 
dedisert «Til min hustru». 

Mot «Erik» er de premierte nor- 
ske romaner bare for dårlige utkast 
å regne. Erik har den monumen- 
talitet som Oslo-liv overhodet kan 
opnå. 

Eivind Berggrav. 


En reise i natten. Av Sigurd Chris- 
tiansen. 116 8. Norsk Gyldendal 
1931. 


De som har sett skuespillet på 
Nationalteatret, sier at man må op- 
leve det der for å bedømme det. 
Men idéinnholdet må man da kunne 
gjøre sig klart også efter boken? 
Forresten er den så dramatisk i sig: 
selv, at også det fabelaktig flinke 
arrangement kan beundres av en 
leser. Men hvordan er det med 
idéen, eller innholdet? 

Så spennende er det hele at man 
holder pusten under lesningen. Det- 
te er noe som tar en! Av slik en- 
gasjerthet utspringer uvilkårlig en 
forventning. Man tenker ikke på. 
det, men det dukker frem som en 
fordring når bokpermene lukker sig 
til slutt. Og da kjenner man sig 
virkelig snytt. Det er som å bli 
heist op i et tårn og ned igjen 1 
en svimlende fart: når vi trer ut 
er vi der vi var. Knapt nok en op- 
levelse rikere, bare en fornem- 
melse. 

Hvad kan det komme av? Der 
er jo utvilsomt begavelse, teknikk, 
handling, levende mennesker? 

Jeg tror ikke (Christiansen er 
dramatiker. Det blev sagt i pres- 
sen at nu hadde man oplevd noe 
på scenen som ikke var skjedd si- 
den Ibsens dager. Ja, — teknisk. 
Men til drama hører idé. En roman 
kan bli god uten idé, bare ved at 
vi ser noe som lever. Detaljene kan 
her få plass, penslingen, de små 
gløtt kan bli åbenbaringer av liv. 
Dramaet er som et byggverk av 
stålsøiler, mer lik et stillas enn et 
møblert hus, derfor krever det så 
meget mer idé-arkitektur. Christian- 
sen er menneskeskildrer, ikke idé- 
arkitekt. Hans romaner er drama- 
tiske, men dette er noe annet. I 
romanen er dramatiske momenter 
hans pluss, i dramaet er den mang- 
lende roman-fylde hans avgjørende 
minus. 

Noe annet som virker denne gang 
er det preg av blind skjebne som 
forfatteren fremhever. Der blir in- 
gen å ta parti for, ingen å bli for- 
arget på. Sjelelig blir det hele alt- 
for utjevnet for leserne. Hver av 
personene får sitt — alle taper, 
men der var ikke annen utvei. Vi 
er ikke hverken forarget eller be- 
drøvet — nærmest bare bedøvet. 
Og dette er ikke et dramas vesen. 

Slik står det iallfall for mig. 


Eivind Berggrav. 


Gud plantet en have. Noveller. Av 
Arnulf Øverland. H. Aschehoug 
& Co. 1931. 182 sider. 


Jeg tok denne boken fordi det 
skulde være nogen blasfemiske no- 
veller i den. Og fordi Øverland i 
det hele jo pleier ha en skarp sil- 


houet. Jeg leste loyalt fra første 
blad og utover — enda de berøm- 
te skulde stå i slutten. Maken til 
bok! Disse mange noveller preges 
alle av absolutt, avgjort, overalt 
gjennemført total pointløshet, gren- 
sende til det idiotiske. Senil er det 
ord som uvilkårlig melder sig hos 
en. Derfor blev det til slutt heller 
ingen overraskelse, da de blas- 
femiske kom, at de vippet mellem 
senil geilhet og dvaskt dill. 

Det er ikke så endetil som Øver- 
land (og Wildenvey) tror å skrive 
blasfemier. Det er ikke nok med 
skjærende frekkhet. Der trenges 
også intelligens og fremfor alt Dbde- 
herskelse. Blasfemien har så lett 
for å slå over. Og da blir man selv 
ekkel — istedetfor det objekt man 
vilde forhåne. 

Hvis bøker som denne blev rik- 
tig godt utbredt, vilde smaken 
klarne hos folk. 

Eiwind Berggrav. 


Nathan Söderblom. Av Tor Andræ. 
J. A. Lindblads Forlag, Upsala. 
333 sider. 


Der er sikkert mange mennesker 
her hjemme som kunde ha lyst til 
å få et mere inngående kjennskap 
til Nathan Söderbloms livsutvikling. 
Vi er jo alle ut gjennem årene blitt 
mere eller mindre berørt av hans 
mektige personlighet. Og biskop 
Eivind Berggrav har nu efter hans 
død gjennem sitt av dyp kongeniali- 
tet bårne minneskrift bragt oss i 
ennu nærmere berøring med ham. 

En av Nathan Söderbloms elever 
— Tor Andræ — har nu utgitt en 
fyldigere biografi som jeg gjerne 
vil henlede også norske leseres op- 
merksomhet på. Den tegner inn- 


gående erkebiskopens livsløp like 


Å 

fra begynnelsen i den isolerte land- 
Sens prestegård til avslutningen 
som den svenske kirkes primas og 
hele den protestantiske kristenhets 
selvfølgelige midtpunktskikkelse. — 
Det er, synes jeg, en ublandet glede 
å lese denne boken. Når en er fer- 
dig med den sitter en igjen med 
inntrykket av virkelig å ha møtt 
denne merkelige skikkelse som for- 
enhet i sig den høieste kulturelle ut- 
vikling med den frommeste kriste- 
lige hengivelsesevne. Ikke minst vil 
boken glede de norske som i sin 
tid måtte ha møtt Nathan Söder- 
blom da han i sin ungdom var le- 
gasjonsprest i Paris. Nettop hans 
 Pariser-virksomhet er meget inngå- 
» ende skildret. Boken er meget rike- 
lig illustrert, hvad der bidrar til 
å gjøre fremstillingen usedvanlig 
levende. 
-- Hvad man sterkest av alt for- 
 nemmer er vel imidlertid tapets 
størrelse. De tre skandinaviske 
— landskirker er blitt fattige ved 
denne ene manns bortgang. Som 
en lysende skikkelse hevet han sig 
over alt det ordinære. I en tid, da 
kirken mere enn noensinne tidli- 
då å gere trenger lysende skikkelser som 
tå sees vidt — fordi de selv ser vidt. 
Nr Måtte det ikke vare lenge før vir- 
kelig store personligheter opstår 1 
våre landskirker. Og måtte det så 
å ikke lykkes disse samme landskir- 


vi 


avd k 


ker å få kverket dem før de over- 
— hodet får reist sitt hode. 
He Kristen Andersen. 


* 


I forbindelse med den ovenfor 
anmeldte bok nevnes foreløbig og- 
så den øvrige rike Söderblom-litte- 
- ratur på Sveriges julebord: 

1. En populær hovedskildring av 


Olle Nystedt: Nathan Söder- 
blom. 257 sider. (Sv. kyrkans 
Diakonistyrelses förlag). 

2. En monumental samling av stør- 
re bidrag om erkebiskopens 
mangeartede livsgjerning: N. S. 
In memoriam. 458 sider. (Sam- 
me forlag). 

3. En samling av mindre bidrag 
fra ialt 26 penner i en serie av 
bøker som hvert år utkommer 
på Lindblads forlag, Upsala, 
under titel: Hågkomster och 
livsintryek av svenska mån oeh 
kvinnor. — Årets bind er delt 
mellem dikteren E. A. Karlfeldt 
og erkebiskopen, men således at 
den siste får % av de 415 sider. 

4. «Et år». Ord för varje dag. 
Samlade ur Nathan Söderbloms 
skrifter av Anna Söderblom. — 


I salmebokformat. 399 sider. 
Diakonistyrelsens förlag. 
Helbredelse ved Ånd. Av Stefan 


Zweig. Oversatt av UConstance 
Wiel Schram. Aschehoug. 342 S. 


Denne bok vil visselig alle ånde- 
lig interesserte mennesker føle sig 
beriket ved å lese. Franz Anton 
Mesmer, Mary Baker Eddy og Sig- 
mund Freud har på forskjellig vis 
satt verden i bevegelse ved helbre- 
delse ad sjelelig vei, og de er her 
skildret med stor kunst, som på 
en plastisk-anskuelig måte belyser 
sammenhengen mellem deres per- 
sonlige karakter og deres verk. 
Franz Anton — Mesmer —avklæs 
den charlatanlignende narrekappe, 
hvori han som oftest er blitt frem- 
stillet for oss. Han viser sig som 
en lødig karakter og blir særlig 
sympatisk, da han efter å være 
glemt av verden ukjent øver «sin 
stille lægegjerning i Sehweitz og 

avslår alle tilbud, som atter vil 
trekke ham frem for verdens øine. 
Mary Baker Eddys utvikling blir 
psykologisk forståelig og interes- 
sant, skjønt man selvfølgelig ikke 
kan kontrollere fremstillingens rik- 
tighet i alle enkeltheter. Forfatte- 
ren gir oss et imponerende billede 
av Christian Science som en intim 
forening av lidenskapelig troes- 
kraft og praktisk amerikanisme. 
Skildringen av Freud er mindre 
anskuelig, men fremstillingen le- 
vende og klar. 

Titelen er dog lite rammende især 
efterat man i psykologien er be- 
gynt å trekke skarpere skillelinjer 
mellem sjel og ånd. Forstår man 
ved ånd de menneskelige funksjo- 
ner, hvorved de høieste kulturver- 
dier skapes (religion, kunst, viden- 
skap ete.), så blir anvendelsen av 
dette begrep på Mesmers magne- 
tisme, Freuds libido, og Christian 
Seienees  suggestive metoder lite 
passende. Men man kan jo også 
ved ånd forstå den <«fellesånd», 
som besjeler en bestemt retning på 
det religiøse, videnskapelige og 
kunstneriske område. I denne be- 
tydning representerer naturligvis 
de tre behandlede personligheter en 
bestemt ånd, d. v. s. en bestemt sje- 
lelig innstilling, som skaper skole 
og derved forplantes fra menneske 
til menneske. Denne bevisste eller 
ubevisste forplantning av en livs- 
holdning eller livsanskuelse i sam- 
menheng med den psykiske helbre- 
delse er — som navnlig Prinzhorn 
har påvist — et meget viktig spørs- 
mål for all psykoterapi. Medisinen 
forholder sig jo nøitral til de for- 
skjellige livsanskuelser. Men psy- 
koterapien har en tendens til å gå 
over til en sjelesorg, og i samme 
grad som det skjer, har den van- 


skelig for å oprettholde sin nøitra- 
litet. Dersom lægen optrer som en 
etisk religiøs leder, da stiller han 
sig utenfor videnskapens eller me- 
disinens enemerker og støtter sig til 
en bestemt livsanskuelse. Hans vi- 
denskapelige nøitralitet  ophører. 
Derfor finner man, at psykoterapi- 
en har en tendens til å opløse sig 
i etisk eller religiøst forskjellig 
orienterte grupper eller retninger, 
hver med sin «ånd», dersom den 
forlater medisinens nøitrale grunn. 


Richard Eriksen. 


Hvorledes og hvorfor med Nautilus. 
Av Harald U. Sverdrup. Gylden- 
dal norsk forlag, 1931. 183 s. 


Man kan forstå Sverdrup, når 
han et steds i boken nevner, at 
Roald Amundsen på sine ferder 
slett ikke vilde ha med radio, for 
som han sier, de gode efterretnin- 
ger fra begge kanter kan man und- 
være, og de dårlige gjør bare ska- 
de. Det kan ikke nektes at Wil- 
kins, som baserte sitt foretagende- 
på penger fra den amerikanske og: 
internasjonale presse, har fått føle, 
at sensasjonslysten er en farlig 
ting — den kan berede en mann 
et triumftog, men den har vondt 
for å tilgi et tilbaketog. For po- 
larferder er dette så meget mere 
resikabelt som det her mere enn 
andre steder kommer an på også å 
ha lykken med sig. Når man ten- 
ker på rekken av polarferder, så. 
ser man jo, at betingelsen for 
fremgang først og fremst ligger i 
en omhyggelig forberedelse, men 
hellet må også være med. Nautilus- 
ferden blev forfulgt av vanskjebne 
fra først til sist, og derfor var det 
mange ting ved den som kom i et 
urettferdig lys; og det vilde ikke 

minst være urettferdig mot Wil- 
kins, som er en mann åv ikke al- 
mindelig støpning. Om vi ikke vet 
det før, så får vi et sterkt inntrykk 
av det ved å lese Sverdrups skil- 
dring av Wilkins" målbevisste og 


seige arbeide for å fullføre sitt 


forskningsprogram, og det blir og- 
så det inntrykk som fester sig ef- 
terat vi har lest Sverdrups beret- 
ning om selve Nautilusferden. Sver- 
drup forteller på samme måte som 


han kan berette i en fortrolig krets, 


og hvad vi får vite om alle Nau- 
tilus viderverdigheter og livet om- 
bord i den fantastisk trange båten, 


stemmer fullstendig med hvad han 


fortalte privat da han nettop var 


kommet tilbake. Det er ikke nogen 


- vedopgaver 


av karrikaturer 
- slett ikke skriver ut i fra en irri- 
- tert 


- polarferd avhenger 
ter, forberedelsen 08 hellet, 


kamuflering av fakta, men nettop 
derved får vi atter tak i hvilke ho- 
ekspedisjonen hadde, 
og hvad de virkelig greide å få 


løst. Det var alt i alt ting, som 


øker vår viden om polhavet, og 
har gitt erfaringer for en næste tur 


- under isen. 


Nettop fordi Sverdrup forteller 
med et forstående blink i øiet, so- 
gar unner sig å ta med et utvalg 
av Nautilus, 0g 


rettferdighetsfølelse, opnår 
han å lette Nautilusferden for det 
anstrøk av tragisk komikk, som 
unektelig i rikt mon heftet ved den. 
Han erobrer simpelthen både for- 


ståelsen og smilet. 
Olaf Devik. 


- sAjungilak* eller Grønland på tvers. 


Av A. Høygaard og M. Mehren. 
- Gyldendal Norsk forlag. 

Det jeg nevnte ovenfor, at en 
av to momen- 


kunde 

umulig illustreres bedre enn ved 
Høygaard og Mehrens raske beret- 
ning om sin ferd over Grønlands 
innlandsis i sommer. Alt klaffet 
med beregninger og forutsetninger, 
det var «ajungilak» alt sammen. 
Og selv da de kom ned på østkysten 
med nogen få sårbente hunder, og 
måtte ta den siste hårde tørn næ- 
sten uten noget utstyr, — det måt- 
te de efterlate i den opsprukne 
bræovergang mot kystfjellene — så 
passet også det siste ledd inn i 
kjeden: De traff så å si på dagen 
den fangstekspedisjon, som skulde 
føre dem hjem igjen. Det er en 
freidig og morsom beretning om en 
godt planlagt og ypperlig gjen- 
nemført tur. 
Olaf Devik. 


Det store univers. Av James Jeans. 
Gyldendal Norsk forlag, 1931. 
167 8 


James Jeans er en av de moderne 
astrofysikere, som ikke bare bar et 
stort navn som fagmann, men også 
har vist, at han er levende optatt 
av de spørsmål, som stjernehimme- 
lens problemer nødvendigvis må 
stille den, som ikke bare registre- 
rer hvad han ser. Han sier selv 1 
en bok, som er blitt solgt i store 
oplag i England («The mysterious 
Universe»): «Det er en vidt ut- 
bredt opfatning at de nye erobrin- 
ger i astronomien og fysikken må 
frembringe en uhyre forandring 1 
vårt syn på universet som helhet 
og på vår opfatning av menneske- 
livets betydning. Spørsmålet det 
dreier sig om må til syvende og 
sist diskuteres filosofisk, men før 
filosofene har rett til å tale, burde 
man be videnskapen fortelle hvad 
den kan om anerkjente fakta og 

foreløbige hypoteser». Jeg vet ikke 
om «The mysterious Universe» er 
oversatt til norsk ennu, men det 
burde ubetinget gjøres, for den 
bok, som iår foreligger, «Det store 
univers» kan godt betraktes som et 
orienterende forarbeide. Jeans har 
en ypperlig evne til å finne ram- 
mende billeder, og man merker at 
hans populære stil, som leses like 
lett som en roman, er bygget op 
av fagmann, som suverent beher- 
sker sitt stoff. På mange punkter 
kan bans fremstillingskunst minne 
om de berømte eksperimentalfore- 
lesninger for hvermann, som Mi- 
chael Faraday i sin tid holdt. Det 
bør også nevnes at billedstoffet in- 
neholder meget nytt. Det er ikke 
bare de billeder som går igjen 1 alle 
populære astronomiske bøker. 
Olaf Devik. 


Christianus Sextus. I hammerens 


tegn. Av Johan Falkberget. 
Aschehoug & Co. 
Et tidsskrift som K. & K. kan 


ikke være på pletten med sine bok- 
meldinger. Men denne boken vilde 
Jeg nu gjerne ha fått nevnt til jul. 
For det blev en rik og vakker jule- 
gave der den finner frem! OQg det 
blir nok mangesteds. Det trenges 
ikke mange ord for å minne om 
den; og det blir ikke plass til den 
analyse som det kunde være fris- 
tende nok å forsøke sig på. Hvor 
får han det ikke til å leve altsam- 
men! Så fremmedartet som det på 
sett og vis må bli, rykker det en 
så forunderlig nær inn på livet, og 
gir virkelighetsfylt, særpreget mil- 
jøskildring samtidig med at det 
ikke kan annet enn virke betagende 
gjennem sin varmt menneskelige, 
idébårne persontegning. Hvor har 


ikke dikteren måttet leve med i sin 
kunst, og selv være inderlig tatt 
av den, for å kunne skape en form 
som makter å gripe og innta 
sådan som det blir ens ople- 
velse med denne bok. Vi har med > 
spenning ventet på den. For «De 
første geseller» stillet store krav 
til det verk som skulde føre videre. 
Men her er i hvert fall ingen ned- 
gang. Det er folkelig kunst i or- 
dets beste og edleste forstand. Man 
kan neppe bli sittende bare som 
fantasiinteressert tilhører under den 
livsens hårde påkjenning Falkber- 
get stiller en ansikt til ansikt med. 
Formen bøier sig efter innholdet 
på et vis som mangengang når op 
mot det største en synes kan bli 
mulig. Det går nok mange som 
mig — vi sitter under en dyp takk- 
nemlighet og hilser boken ikke bare 
som et kunstverk av de sjeldne, 
men som en dyrebar gave til vårt 
folk med magt til å få mennesker 
i tale sådan at mangt av person- 
dannende verd blir festnet med 
sterke hammerslag. Uten nogen på- 
trengende utvortes moralforkynnel- 
se: sterkt og stilferdig på engang, 
som den betagende skildring av den 
gamle blinde grubearbeider — Blind- 
Steffa -, med hans blinde hest og 
dyrebare bibel! Den han jo ikke 
selv kan lese og dog gladelig gir 
alt han eier for å få lov å kalle 
sin. De som sitter i mørke får jo 
dog stundom se et stort lys. 


S. Bretteville Jensen. 


Det evige menneske. Av G. K. 
Chesterton. Oversatt av Sigrid 
Undset. Aschehoug & Co. 450 s. 
For henved 10 år siden kom det 


en fengslende og velskrevet bok 
om (Chesterton av Knud Hee An- 


dersen.*) Det heter her i begyn- 
* nelsen: Chestertons stil er den 
ideelle journalists. Han er en mann 
som synes ute av stand til å skrive 
en kjedelig linje. Han overrasker 
ustanselig og føler en særlig fryd 
ved å forbløffe sin leser; det er 
et edelt og kristelig formål å få 
folk til å gå bakover av forskrek- 
kelse, hevder han Viddet er 
Aans våpen, paradokset hans ynd- 
— lingsform. 
i Ordene passer fortreffelig på den 
Chesterton man møter i «Det evige 
menneske». Og selv om man nok 
engang imellem kan bli en smule 
trett av hans manér, og få en mis- 
tanke om at hans eiendommelige 
form til sine tider kan bety en 
noget lettkjøpt personlig argumen- 
tasjon — kjede sig gjør man ikke. 
Og ialfall i denne bok er det aldri 
langt inn mot det dype alvor, det 
ekte personlige engagement. Boken 
Å — hvor den overbeviste katolikk 
Å fortrinsvis søker inn mot det fel- 
— leskristelige — er fra først til sist 
et temperamentfullt betagende op- 
fa gjør med den modernisme som 1 
6 flat, virkelighetsfjern nivellerings- 
gt 


Aa Fiks, > nn Oen 


tendens hverken makter å vurdere 
mennesket i dets forskjell fra alt 
som dyr heter, eller det ene, gud- 
dommelige menneske Jesus Kristus 
— 7 forskjell fra alt som ellers 
heter menneske: «Mennesket er ikke 
bare en evolusjon, det er en revo- 
lusjon» .... Jeg påstår at i fullt 
- dagslys er der to ting som virker 
— fullkommen fremmedartede og ma- 
keløse, og bare i en innbildt over- 
gangsperiodes kunstige halvlys er 
det mulig å få dem til å ta sig ut 


ERE REN 


1) Aschehoug & Co, Kjøbenhavn 
1922. 

som om de lignet noget annet i 
hele den vide verden. Den første 
av disse to ting er den skapning 
som heter mennesket, og den annen 
er det menneske som heter Kris- 
tusse 0. 

La disse linjer få være en peke- 
pinn frem gjennem boken. Med alt 
sitt overveldende og frodige tanke- 
innhold kan den ikke godt bli mer 
enn mevnt her i tidsskriftet. Over- 
settelsen er fremragende gjort — 
som det var å vente. 


S. Bretteville Jensen. 


Hågkomster ock livsintryck av sven- 
ske mån och kvinnor. XII. J. G. 
Lindblad, Uppsala. 416 s. 


Det er et vakkert minne som med 
denne boken er satt de to, i livet 
nærstående svenske stormenn, Erik 
Axel Karlfeldt og Nathan Söder- 
blom. Også i literaturen er det jo 
alt kommet usedvanlig sterke, og 
meget talende, vidnesbyrd om hvad 
skalden og erkebiskopen hver på 
sin måte har betydd for svensk folk 
og kirkeliv, med innflydelse langt 
utover svensk grense. Her hos oss 
kommer sagtens interessen fremfor 
alt til å knytte sig til erkebiskopens 
skikkelse og innsats. Kanskje blir 
det som boken gir til forståelse av 
den folkekjære svenske dikter, for 
mange i Norge nærmest en intro- 
duksjon. Men sikkert vil det da bli 
fulgt av den følelse: Han skulde 
vi nok ha visst å finne før! «Til 
minnet av E. A. Karlfeldt», heter 
det. Og «til minnet av N. Söder- 
blom». Det er overalt menn, og 
kvinner, som på særskilt måte har 
stått de to særlig nær, vi får høre 
på disse blader. Og alt synes å 
være siktet sådan at det tilsam- 

men gir billeder som rikt og veks- tjener i høi grad å bli kjent også 
lende hjelper oss til et friskt og hos oss. Den som skaffer sig den 
alsidig inntrykk nettop av person- skal ikke komme til å angre på det. 
ligheten hos dem begge. Boken for- S. Bretteville Jensen. 


RETTING 
til «Salmesong i Noreg», s. 461 ff. 1931. 


Framstellinga s. 470 um orgelsaka i Øystese treng — som eg i millomtida 
hev fenge vita — ei korrigering. Det viser seg at det hev vore tvo orgel- 
stridar i Øystese, ein i slutten av 1860-åra, og ein ved 1900. Fyrste gon- 
gen vart resultatet negativt for orgelvenene, andre gongen positivt. Den 
som i den fyrste striden truleg gjorde utslaget, var presten — seinare 
biskop — Skaar, som sa at orgelet vilde «ødelegge sangen i kirken». — 
I åra 1888—1908 var Realf Ottesen kapellan der i prestegjeldet, og var 
heile tida sers verksam for å lære upp ungdomen i salmesong i samhøve 
med Ludv. Lindemans koralbok, for det meste i 4-stemmig korform. Ved 
inn-øvinga vart harmonium bruka. Kyrkjelyden var soleis vel fyrebudd 
til å taka imot orgelet, då det i 1902 vart innsett. Fulla var det sume som 
no og arbeidde imot, og spådde at orgelspelet vilde drepa salmesongen; og 
det blir sagt, at fyrste messedagen var det mange som ikkje song med 
«fordi de syntes det var så vakkert og gripende å høre orgelet»; men det 
skal ikkje ha vore «meget merkbart». — Dersom nokon hev kjent seg 


krenkt av den nemnde framstellinga, segjer eg hermed frå at eg er leid 
for det. 


Erik Eggen. 
Uroen i Østen. 


I desemberheftet, 1931, er der under trykningen av misjonsprest Gotte- 
bergs artikkel: «Uroen i Østen» falt ut en linje på side 591 i næst 
siste paragraf. Efter følgende setning: «Sun Yat Sen henvendte sig en 
gang til England og Amerika og bad om hjelp», skal der stå: «De stilte 
sig avvisende. Og så henvendte Sun 'Yat Sen sig til Russland». 


| Redaktørens adresse: Tromsø. 
Redaksjonssekretæren, Universitetsstipendiat Sverre Steen: Gyldenløvesgt. 18II Oslo 

